Олимни ажнабий мот қилди... | Azon.uz - Ахборот-таҳлилий портал\n3819 07:20 17.02.2020\nМуҳаммад Тақий Усмоний ҳафизаҳуллоҳ ҳикоя қилади:\n- Ҳазрат, менинг ишим катта банк соҳасида ҳисоб-китобдан иборат. Мен буни Англияда ўқиб ўрганганман. Шу ишнинг моҳиятини биласизми?\n- Биламан, Ҳиндистонда мен билган 3 та шу соҳанинг забардасти бўлса, тўртинчиси сен экансан.”\n- Менинг даромадим шаҳар ҳокиминикидан ҳам кўплигини биласизми?\n- Шу ишимда хотиржам ишлаб юргандим. Бир одам менга бу ишдан келадиган даромад ҳаром деди. Шунга аввал сиздан аниғини сўраб билиб олайин, деб келдим. Бу ишим ҳақида нима дейсиз?\n- Сенинг ишингда иккита ҳаром амал бор: қимор ва судхўрлик. Лекин, бир одам ҳаромдан пул топяпти. Билган ҳунари шу. Вақтики, бу ишнинг ҳаромлигини билгач, унга бошқа иш топиш фарз бўлади. Бошқа ҳалол ишни эса худди очдан ўлаётган киши егулик излагандек излайди. Лекин ўша ишни топилгунча ҳаром ишини ташламай туради. Токи шайтон сенга ҳалол ишни қидириб оч қолдинг, деган васвасани солмасин. Бу улуғларнинг гапидир.\n- Ҳазрат, мен сиздан қандай иш топиш кераклигини сўрамадим. Бу ишим ҳалолми ҳаромми? Биргина сўзни сўрадим.\n- Ишинг ҳаромдир.\n- Буни ким ҳаром қилган? Сизми ё худоми?\n- Аллоҳ ҳаром қилган.\n- Аллоҳ ҳаром қилган бўлса, аввал ҳалолнинг эшигини очиб, сўнг ҳаром қилади. Ваъда бераманки, ўлгунимга қадар эски ишимга қайтмайман.\nМенинг кўзимни очган эди бу воқеа. Бир одам “Ла илаҳа иллаллоҳ, Муҳаммадур Росулуллоҳ” дедими, сурати қандайлигидан қатъи назар бизнинг эҳтиромимизга лойиқ экан. Менинг дастлабки гумоним қандай эдию, унинг анча-мунча олимга хос бўлмаган таваккули қандай эди! Шу йигит ҳозир Американинг энг бой мусулмонларидан...”\nЁрқинжон қори ҳафизаҳуллоҳ\nолим Муҳаммад Тақий Усмоний Ҳиндистон Махсус дин\n924 13:30 22.05.2020\nКоронавирус бўйича муҳим тадқиқот ўтказаётган олим ўлдириб кетилди\n10478 16:56 06.05.2020\n1225 13:00 22.04.2020\nИмом Шофеий мақтаган олим\n482 20:30 15.04.2020\nҚизамиқ ва сувчечак бўлган одам коронавирусга чалинмайдими?\n2573 11:54 09.04.2020\n5004 14:30 07.04.2020


Terashop.uz’дан MDC смартфонларини харид қилинг – Ўзбекистон бўйлаб етказиб берилади! (2018 йил 2 октябрь) - Terabayt.Uz\nTerashop.uz’дан MDC смартфонларини харид қилинг – Ўзбекистон бўйлаб етказиб берилади! (2018 йил 2 октябрь)\nХабарингиз борки, Terashop.uz интернет-дўконимиз ҳам тобора ривожланиб бормоқда ва асосийси – юртдошларимиз унинг қулайликларини англаб етишмоқда. Шунингдек, ундаги чегирмалар ва акциялар мижозларга жуда маъқул тушаётир.\nЎҚИНГ: TERASHOP.UZ’да АКЦИЯ: MEIZU смартфонини харид қилиб, хотира картасини совғага олинг!\nБугундаги нархномамизда Ўзбекистон бозорига ушбу йил бошида кириб келган ва юртдошларимиз ишончини қозониб улгурган MDC брендининг айрим смартфонлари қийматлари билан танишасиз. Terabayt.uz сайтининг онлайн дўкони – Terashop.uz харидорларнинг талаб ва эҳтиёжларидан келиб чиққан ҳолда, ушбу компаниянинг турли моделлардаги айфонларини расман савдога қўйган. Яхши томони шундаки, уларнинг барчасига бир йил муддатли кафолат берилади.\nMDC Nova 8GB, Black – 625 000 сўм – Сотиб олиш\nMDC Grand 16GB, Gold – 693 000 сўм – Сотиб олиш\nMDC Prime Lite 16GB, Black – 794 000 сўм – Сотиб олиш\nMDC Prime Lite 16GB Blue – 794 000 сўм – Сотиб олиш\nБатафсил маълумотларни Terashop.uz сайти, [email protected] электрон манзили ёки +998 (71) 200-05-60 телефон рақами орқали олишингиз мумкин.\nЎҚИНГ: MDC Nova Pro: металл корпусли ҳамёнбоп 4G-смартфон тез кунларда Ўзбекистонда!\n#андроид смартфон #нархлар #хабарлар #MDC Grand #MDC Prime Lite #MDC Optima #MDC Nova #MDC


55 ёшимда олий маълумотли бўламан / ADOLAT ижтимоий-сиесий газетаси\nДавлатимиз раҳбарининг Ўзбекистон ўқитувчи ва мураббийларига байрам табригини катта қизиқиш ва ҳаяжон билан тинглар эканман, “Энг муҳими, ўқитувчи чинакам ватанпарвар инсон бўлиши зарур. Қалбида ўз касбига, Ватанига меҳр ва садоқат кучли бўлган ўқитувчигина ҳақиқий ватанпарвар шахсни тарбиялай олади. Бизнинг барча саъй-ҳаракатларимиз “Ўзбекистонда энг обрўли инсон муаллим бўлиши керак”, деган ғояни амалга оширишга қаратилмоқда”, деган сўзлари мени тўлқинлантириб юборди. Бу даъват биз, ўқитувчиларнинг ўз касбимизга бўлган масъулиятимизни янада оширди.\nБолалик пайтларимда ука-сингилларимни, кўчамиздаги қўни-қўшниларнинг болаларини тўплаб, дарс ўтардим. Ўзимни мактабдаги муаллимим сингари тутишга ҳаракат қилардим, устозимдан эшитганларимни уларга айтиб берардим. Кичкинтойларнинг менга тикилиб ўтиришлари, ҳар бир гапимни жон-дили билан тинглашлари мени янада завқлантирарди. Орадан йиллар ўтиб, бу қизиқишим орзуга айланди.\nУстозларимга ҳавас қилиб, ўқитувчи бўлиш мақсадида Тошкент педагогика коллежида таълим олдим ва чорак асрдан ошиқ Сергели туманидаги 317-ўрта таълим мактабида болажонларга сабоқ бердим. Иш жараёнида кўпроқ ўқиш ва изланишга, ўқувчиларга қўшимча маълумотлар беришга ҳаракат қилдим.\nҲар куни ўз-ўзимга: “Бугун ўқувчиларимга қай даражада билим бера олдим? Уларнинг вақти самарали ўтдими? Мен берган билим уларнинг ҳаётида асқотадими?” каби саволларни бераман. Юзлаб шогирдларимнинг турли жабҳаларда меҳнат қилиб, эл-юрт хизматига камарбаста бўлаётганини, ҳатто баъзиларининг ўзим билан ёнма-ён меҳнат қилаётганини, ўз касбининг фидойиси эканлиги туфайли ҳурмат-эҳтиромга сазовор бўлаётганлигини кўриб, саволимга ижобий жавоб топгандай бўламан, меҳнатимдан қониқиш ҳосил қиламан.\nҲар бир касбнинг ўзига яраша меҳнати ва улуғлиги бор. Аммо ўқитувчилик шундай шарафли касбки, кўчада, турли тадбирларда ҳам, корхоналару ташкилотларга борсангиз ҳам шогирдларингизни учратасиз. Улар сизни қўлини кўксига қўйиб кутиб олади, ҳурмат, иззат-икром кўрсатишади. “Яхшимисиз, устоз?”, “Мени танидингизми, устоз?”, “Сизнинг шогирдингизман, устоз”, “Сизлардан олган билим ва тарбиям туфайли шу даражага етдим, раҳмат устоз!”, дейишади. Орадан ўн-йигирма йил ўтган бўлса ҳам сизни устоз, дея алқашади. Аслида шу эмасми ўқитувчининг меҳнати туфайли топган қадр-қиммати! Шундай пайтларда қувончдан юрагим тўлиб кетади, касбимдан фахр туйғуси янада юксалади.\nБугунги кунда Президентимиз ва ҳукуматимизнинг эътибори туфайли она юртимизда ўқитувчи меҳнати янада қадр топди. Таълим муассасаларидаги шарт-шароитлар яхшиланиб бормоқда.\nЧорак асрдан зиёд шу касбнинг нонини есам ҳам, устозлик мақомига эга бўлган бўлсам ҳам барибир кўнглимнинг бир четида кемтиклик бор эди... 2017-2018 ўқув йилида сиртқи таълим ҳақидаги хушхабар дилимдаги армонларни умидга айлантирди, биринчилардан бўлиб Тошкент давлат педагогика университетига ҳужжат топширдим. Шуни қувонч билан айта оламанки, 51 ёшимда университет талабаси бўлдим! Мен бу имкониятга, таъбир жоиз бўлса, бахтга — Юртбошимизнинг ўқитувчиларга қаратган эътибори туфайли эришдим!\nБаъзилар “Ҳадемай, кексалик нафақасига чиқасиз-ку, ўқиб нима қиласиз?” дейишади. Уларга шундай жавоб бераман: “Президентим менга олий таълим даргоҳида ўқиш, ҳам нафақа пулимни, ҳам ойлик маошимни олиш ҳуқуқини кафолатлади. Шу азиз юртимга яна хизмат қилиш имконига эга бўлдим. Қадримни осмон қадар кўтарди! Куни кеча ўқиб эшиттирилган байрам табригида “Биз халқимизнинг энг катта бойлигини — миллионлаб фарзандларимиз, жондан азиз ўғил-қизларимизнинг тақдирини, Ўзбекистон истиқболини сизларга ишониб топширганмиз”, дея ўқитувчиларга катта ишонч билдирди, муаллимларнинг камтарин меҳнатига юксак баҳо берди. Бунга жавобан билимларимни янада мустаҳкамлаб, 2019-2020 ўқув йили ниҳоясида, яъни 55 ёшимда олий маълумот ҳақидаги дипломимни олиб, узоқ йиллар ёш авлодни она Ватаннинг муносиб фарзандлари қилиб тарбиялашга камарбаста бўламан!\nСергели туманидаги 317-умумтаълим мактаби ўқитувчиси\nМуҳтарам таҳририят ходимлари! Мен умримда бирор жойга шикоят ёзиб, арз қилиб борган эмасман. Шикоятчи эмасман. Лекин Тошкент шаҳар Юнусоб...\nБоғлар саховати — турмуш зийнати...\nБанк кредити ёрдамида барча зарур техникаларни сотиб олганмиз, артезиан қудуқ қазиб сув чиқарганмиз...


03 декабр 2020, Тошкент вақти: 19:57\nГулнора Каримова учта йирик телеком ширкатидан камида 1 миллиард доллар пора олганига доир маълумотлар бор.\nАҚШ расмийлари Россиянинг VimpelCom ва МТС компаниялари Ўзбекистон телеком бозорига кириш имкони учун воситачи фирмалар орқали Ўзбекистон президентининг яқин қариндошларидан бирига миллионлаб доллар пора берганини иддао қилмоқда.\nГулнора Каримова бир ярим йилдан бери Тошкентда уй қамоғида қолаётганига доир иддаолар бор.\nАҚШ расмийлари мазкур маблағнинг бир қисми “Каримовнинг қариндошига тегишли Takilant Ltd. фирмасига” доирдир дея гумон қилмоқда. АҚШ Адлия вазирлиги Ўзбекистон президентининг қариндоши исмини келтирмасдан, уни “А амалдор”, дея атаган. Лекин Takilant фирмаси президентнинг тўнғич қизи Гулнора Каримовага қарашли экани Озодлик иштирок этган журналистик суриштирувлар доирасида аниқланган.\nАҚШ терговчилари 29 июнь куни маблағларни ҳисбга олиш сўрови билан Манҳэттендаги Федерал судга киритган аризада Глунора Каримовага алоқадор яна икки воситачи фирма Swisdorn ва Expoline номлари ҳам келтирилган.\nБу иддаолар юзасидан бораётган тергов доирасида терговчилар New York Mellon Corp. банкининг Ирландия, Люксембург ва Бельгия шуъбаларидаги ҳисоб рақамларида сақланаётган 300 миллион долларни ҳибсга олмоқчи.\nБир ярим йилдан бери уй қамоғида қолаётгани иддао қилинадиган президент қизи воситачи фирмаларни ўзига яқин шахслар, хусусан фуқаровий эри Рустам Мадумаров ва хос ёрдамчиси Гаянэ Авакян номларига расмийлшатирганига доир маълумотлар бор. Мадумаров ва Авакян ўтган йили Ўзбекистон ҳарбий суди томонидан одам ўғирлаганлик айблови билан узоқ муддатли қамоқ жазосига ҳукм этилган.\nЖурналистик суриштирувга етакчилик қилган OCCRP муҳаррири Миранда Патручич Ўзбекистонда йирик коррупция терговига АҚШ расмийларининг қўшилишини Европада 2012 йилдан бери тергов қилинаётган ишда муз жойдан кўчаётганига ишора, дея баҳолайди.\n- Бу жуда ҳам яхши хабар. Албатта, биринчи қадам икки йил аввал Гулнора Каримовага доир кўчмас мулкни ҳибсга олган Франция расмийлари тарафидан қўйилган эди. Энди эса, АҚШ расмийлари бизнинг репортажларда фош қилинган Гулнора Каримова ўмарган пулларни қидирб топишга жиддий киришган кўринади. Афтидан, улар ҳозирча Гулнора Каримова банк ҳисобларидаги 300 миллионни аниқлашган ва уни ҳибсга олишмоқчи. Албатта, Швейцариядаги 700 миллион, Швециядаги 30 миллион доллар масаласи ҳам бор ҳали. Бизнинг ҳисоб-китобимизга кўра, Гулнора Каримова телеком ширкатларидан 1 миллиард АҚШ доллари миқдорида пора олган ва бу 300 миллион доллар ҳам ўшанинг бир қисми бўлса керак. Лекин Гулнора Каримова Ўзбекистондаги турли бизнес тузилмалардан пора сифатида олган пулларнинг қолгани қаерда, деган савол ҳам очиқ қолмоқда,- дейди журналист.


ЎЗБЕКИСТОН РЕСПУБЛИКАСИ ОЛИЙ СУДИМУШТУМЗЎР АКА-УКАЛАР ОЗОДЛИКДАН МАҲРУМ ЭТИЛДИ from\nМУШТУМЗЎР АКА-УКАЛАР ОЗОДЛИКДАН МАҲРУМ ЭТИЛДИ\nА. Толибов (исм-фамилиялар ўзгартирилган) укаси В. Толибов билан Қизилтепа тумани “Варозун” МФЙ “Янгиер” қишлоғида яшовчи кенжа укаси И. Толибовнинг яшаш хонадонига “Янги йил” байрами муносабати билан меҳмонга бориб, спиртли ичимлик истеъмол қилади.\nСўнг ушбу қишлоқда бўлиб ўтаётган байрамга чиқишиб, бир таниши Д. Каломов билан ўзаро тортишиб қолади. Ўша вақтда у билан оғзаки жанжаллашиб, байрам тугаб фуқаролар тарқалишини кутади.\nФуқаролар уйларига кетганидан муштумзўр сўнг ака-укалар ўзаро жиноий тил бириктириб, қўшниси Д. Каломовни яшаш хонадони орқа томонидаги ички йўлда тутиб олади.\nСўнг уни дўппослашга тушади. Ўша ерда бўлган ёғоч бўлаги билан унинг бош ва тана қисмидан бир неча маротаба уриб, тан жароҳати етказади.\n2019 йилнинг 14 март куни жиноят ишлари бўйича Навоий вилоят Қизилтепа туман суди очиқ суд мажлисида уч ака-уканинг жиноят ишини кўриб чиқди.\nМазкур ҳолат юзасидан Қизилтепа туман СТЭнинг 2019 йил 7 январь кунидаги 8-сонли хулосасига кўра, жабрланувчи “Ўртача оғирликдаги тан жароҳати”олганлиги аниқланган.\nСудда дастлаб ака Д. Каломовни ёлғиз унинг ўзи дўппослаганини, укаларини жиноятга алоқаси йўқлигини айтиб кўрсатма берган бўлса-да, уларнинг айби жабрланувчи ва гувоҳларнинг кўрсатмаси, воқеа жойини кўздан кечириш баённомаси ва фотосуратлар, экспертиза қарори ва бошқа далиллар йиғиндиси билан тўлиқ ўз исботини топган.\nСуд ишни ҳар томонлама ўрганиб, ишдаги енгиллаштирувчи ва оғирлаштирувчи ҳолатларни эътиборга олиб, амалдаги учала ака-укани Ўзбекистон Республикаси Жиноят кодекси 105-моддаси 2-қисмининг “и” банди билан айбли деб топди ва учала ака-укани уч йил муддатга озодликдан маҳрум қилди.\nШунингдек, жиноят содир этилган вақтда жиноятчиликни олдини олиш бўйича ўз вазифасини лозим даражада бажармаётган ИИО ҳамда маҳкумлар яшайдиган маҳалла фуқаролар йиғинига жиноятчиликнинг барвақт олдини олиш ва унга йўл қўймаслик чораларини кўриш учун хусусий ажрим чиқариш йўли билан муносабат билдирилди.\nҚизилтепа туман суди раиси\nХозирда сайтда – 223:


Мамлакатимизда Халқаро меҳнат ташкилотининг 14 конвенцияси ратификация қилинганHaqida.net\nHome Mahalliy Мамлакатимизда Халқаро меҳнат ташкилотининг 14 конвенцияси ратификация қилинган\nАндижонда меҳнат муносабатларини тартибга солиш, болалар меҳнати ва мажбурий меҳнат шаклларига йўл қўймаслик, бу борада қабул қилинган қонун ҳужжатлари ва халқаро ҳуқуқий меъёрлар мазмун-моҳиятини аҳоли ўртасида кенг тарғиб этиш, ушбу жараёнда оммавий ахборот воситаларининг ролини ошириш масалаларига бағишланган семинар бўлиб ўтди.\nЎзбекистон Касаба уюшмалари федерацияси ҳамда Халқаро меҳнат ташкилоти томонидан ташкил этилган тадбирда ҳуқуқшунослар, давлат ва нодавлат нотижорат ташкилотлари, оммавий ахборот воситалари вакиллари иштирок этди.\nСеминарда Халқаро меҳнат ташкилоти вакиллари томонидан иштирокчиларга ташкилотнинг мақсад ва вазифалари, мажбурий меҳнатнинг олдини олиш бўйича халқаро ва миллий қонунчиликдаги асосий тушунчалар юзасидан маълумотлар берилди. Бу борадаги тарғибот ишлари самарадорлигини оширишда оммавий ахборот воситалари фаоллигини ошириш бўйича фикр-мулоҳазалар билдирилди.\n– Ўзбекистонда меҳнаткашларнинг ҳуқуқларини ҳимоя қилиш, болалар ва мажбурий меҳнатга йўл қўймаслик борасида самарали ишлар олиб борилмоқда, – дейди Халқаро меҳнат ташкилоти эксперти Лалайна Разафиндракото. – Мазкур семинар бу борадаги ишлар, айниқса, тарғибот ишлари самарадорлигини ошириш, мутахассислар билим ва тушунчаларини кенгайтиришга ёрдам беради.\nСеминар доирасида ишга ёллаш жараёнида мажбурий меҳнат ва болалар меҳнати қалтисликларини англаш ва уларнинг олдини олиш бўйича амалий машғулот ўтказилди. Иштирокчиларни қизиқтирган саволларга мутахассислар томонидан жавоб қайтарилди.


Жисмоний фаоллик иммунитетга қандай таъсир кўрсатади? » Ўзбекистон янгиликлари – Zamin.uz\n03 январь 2019, 19:22\nСизни йўтал, шамоллаш, доимий чарчоқ безовта қилса, кундалик сайрлар ёки ҳафтасига бир неча марта оддий жисмоний машқлар ўзингизни яхши ҳис қилишингизга кўмак беради.\nЖисмоний фаоллик нафақат иммун тизимига бактериал ва вирус инфекцияларига қарши курашда ёрдам беради, балки юрак касалликлари, остеопороз ва саратон касалликларининг ривожланиш хавфини пасайтиради, дейилади Kun.uz сайтида.\nЖисмоний фаоллик қандай қилиб касалликларга қарши курашни кучайтириши ҳозирча номаълум. Бу борада бир неча назария мавжуд:\n· Жисмоний машқларни бажаришда нафас йўллари микроорганизмлардан тозаланади. Бунда грипп, шамоллаш ва ҳаво-томчи йўли орқали юқувчи бошқа касалликлар хавфи камаяди. Бундан ташқари, жисмоний машқлар ажралувчи тизимлар (пешоб, тер) фаоллигини кучайтиради ва бу организмнинг канцерогенлардан тозаланишига туртки беради.\n· Жисмоний фаоллик давомида организмдаги барча жараёнлар, шу жумладан иммун тизими фаолияти ҳам фаоллашади. Организмни инфекциялардан ҳимояловчи лейкоцитлар ва антижисмлар тезроқ ҳаракатланиб, касалликларни бошланғич босқичидаёқ аниқлай бошлайди.\n· Жисмоний фаолликда тана ҳарорати бироз ошади. Бу бактериялар кўпайишининг олдини олиб, организмга инфекцияларга қарши янада самарали курашиш имконини беради.\n· Жисмоний машқлар касалликлар хавфини оширувчи стресс гормони ажралишини камайтиради.\nЖисмоний фаолликнинг соғломлаштирувчи таъсирига қарамай, меъёр ҳақида унутмаслик керак. Иммунитетингизни мустаҳкамлаш учун ўзингизни ҳаддан зиёд қийнаманг. Аслида оғир ва давомли жисмоний машқлар иммун тизимига қарама-қарши таъсир кўрсатади.\nТадқиқотларга кўра, соғлиқ учун энг фойдалиси - камҳаракат ҳаёт тарзидан меъёрий турмуш тарзига ўтиш. Жисмоний фаолликнинг бундай дастури қуйидагиларни ўз ичига олиши мумкин:\n· Ҳафтада бир неча марта болалар билан велосипедда сайр қилиш;\n· Кундалик 20-30 дақиқалик пиёда сайрлар;\n· Кун ора спорт залида шуғулланиш;\n· Мунтазам равишда теннис ўйнаш.\nБундан ташқари, жисмоний фаоллик инсоннинг ўзини янада яхшироқ ҳис қилишига олиб келади, машқларни бажариш давомида сиз куч-қувватга тўлаётганингизни сезасиз. Шундай экан, аэробикага ёзилиш ёки шунчаки сайрга чиқиш керак. Шундагина ўзингизни соғлом ва куч-ғайратга тўлган ҳис қиласиз!\nЯнгиликлар » Ҳаёт тарзи » Жисмоний фаоллик иммунитетга қандай таъсир кўрсатади?\n23:47 Олимлар инсультдан сақланишнинг оддий усулини айтишди


Ёнғин хавфсизлиги ойлигида 11,4 мингта қонунбузилиш ҳолатлари аниқланди - www.Voydod.net\nsayod2017, Spikeheds, Admin, DargothPync\nЁнғин хавфсизлиги ойлигида 11,4 мингта қонунбузилиш ҳолатлари аниқланди\nМаълумки айни пайтда юртимизда ёнғин хавфсизлиги ойлиги ўтказилмоқда.\nУнинг давомида мулкчиликшаклидан қатъи назар, асосий объектлар, корхона, муассаса ва ташкилотлар, шунингдек, тураржой фондинингёнғин хавфсизлиги ҳолатига алоҳида эътибор берилмоқда.\nБу борадаги ишларнинг барчаси ёнғинхавфсизлиги талабларига биноан амалга оширилаётир.\nТошкент шаҳар Ички ишлар бош бошқармаси ёнғинхавфсизлиги бошқармаси томонидан ёнғин хавфсизлиги ойлиги учун махсус ташкил этилган ташвиқот автобусибир неча йилдан буён ёнғинга қарши тадбирларда самарали иштирок этиб келмоқда. Автобус ранг-барангплакатлар, ташвиқот стендлари, видеороликлар ва ўт ўчириш анжомлари билан таъминланган. Ёнғиндан ҳимояқилиш ходимлари турли ишлаб чиқариш объектларида бўлиб, фавқулодда вазиятларда қандай ҳаракат қилишлозимлиги ҳақида сўзлаб беришмоқда.\nЁнғин хавфсизлиги ойлигига 448 нафар инспектор жалб этилган.Ойлик давомида Тошкент шаҳри бўйича ўтказилган учрашувларда минглаб фуқаро иштирок этди. Корхоналардаёнғин хавфсизлиги бурчаклари ташкил этилди.\nЎтказилган рейдлар натижасида 11411 та қонунбузилишҳолатлари аниқланиб, бартараф этилди, айбдорларга жарима солинди.\nТошкент шаҳар Ички ишлар бошбошқармаси ёнғин хавфсизлиги бошқармасидан маълум қилишларича, амалга оширилаётган бундайишлар самарасида ёнғинлар сони ўтган йилнинг шу даврига нисбатан 25 фоиз камайган.


Наманганда 2,7 миллион долларлик мева-сабзавот маҳсулотлари экспорт қилинди\nНаманганда 2,7 миллион долларлик ...\nМамлакатимизнинг барча худудларида пандемияга қарамасдан экпорт ва импорт қилинаётган зарурий товарларининг божхона расмийлаштируви узлуксиз давом этмоқда.\nЮртимизнинг иқтисодий барқарорлигини таъминлаш, шунингдек, юртимизда етиштирилган қишлоқ хўжалиги маҳсулотларини экспорт қилувчи тадбиркорларни янада қўллаб-қувватлаш мақсадида Наманган вилояти божхона бошқармаси томонидан бир қатор ишлар амалга оширилмоқда.\nХусусан, бошқарманинг “Наманган” ташқи иқтисодий фаолият божхона постида товарларнинг божхона расмийлаштируви куну-тун йўлга қўйилган. Ҳозирги карантин шароитидан келиб чиқиб, ходимларнинг хавфсизлиги ва коронавирус инфекциясини кириб келишини олдини олиш мақсадида божхона ходимлари санитария ва эпидемиология ходимлари билан ҳамкорлик йўлга қўйилган.\nРақамларга этибор қаратсак, мазкур постда жорий йилнинг 4 ойи мобайнида қиймати 2,7 миллион АҚШ долларига тенг бўлган 2 минг тоннадан зиёд гилос, ўрик, помидор ва бошқа мева-сабзавот маҳсулотлари экспорт божхона режимига расмийлаштирилган.\nТашқи бозорларга чиқарилган мева-сабзавот маҳсулотларининг асосий қисми Россия Федерацияси, Қозоғистон ҳамда Қирғизистон Республикалари улушига тўғри келади.\nАйтиш жоизки, мамлакатимиз равнақи учун ўз ҳиссасини қўшаётган тадбиркорларимизга божхона органлари амалий ёрдам кўрсатиш ҳамда ҳамкорлик қилишга доим тайёр.


ЎзА - Бетакрор таъм ва олий сифат намунаси\nБетакрор таъм ва олий сифат намунаси\n07.09.2017 20:08 Чоп этиш версияси\nТошкентда II Халқаро мева-сабзавот ярмаркаси давом этмоқда. Ярмарка иштирокчилари пойтахтимиз ва Тошкент вилоятидаги корхоналар ва боғларда бўлиб, қишлоқ хўжалигини ривожлантириш борасида амалга оширилаётган ислоҳотлар самаралари, мева-сабзавот етиштириш, сақлаш ва қадоқлаш тизими билан танишди.\nМамлакатимизда қишлоқ хўжалиги экинлари диверсификацияси ва замонавий агротехнологиялардан самарали фойдаланиш аҳолини асосий турдаги қишлоқ хўжалиги маҳсулотлари билан узлуксиз таъминлаш, бу йўналишдаги экспорт имкониятларини ошириш имконини бермоқда. 2016 йил қарийб 20 миллион тонна мева-сабзавот етиштирилган бўлса, шундан 4 миллион тоннадан ортиғи хорижий давлатларга экспорт қилингани бунинг амалий ифодасидир. Яқин истиқболда аграр тармоқда амалга ошириладиган ислоҳотлар 2020 йил сўнгига бориб бу рақамни 25 миллион тоннагача етказиш билан бир қаторда сифат кўрсаткичларини яхшилаш, қайта ишлаш кўламини кескин оширишни ҳам кўзда тутади.\nЯрмарка иштирокчилари Тошкент вилоятидаги “Gold Dried Fruits” («GDF») масъулияти чекланган жамияти ва “Экоагропродукт” фермер хўжалигида бўлиб, мева-сабзавот етиштириш, маҳсулотларни экспортга тайёрлаш жараёнлари билан танишди.\n2012 йилда фаолият бошлаган “Gold Dried Fruits” бугунги кунда пойтахт вилоятида 1 минг 200, Наманган вилоятида минг, Сурхондарё вилоятида 1 минг 700 гектар майдонда 20 турга яқин юқори сифатли мева-сабзавотлар етиштиради. Корхона ISO 22000, Global Gap сингари нуфузли халқаро сифат стандартларига эга, маҳсулотларни замонавий технологиялар асосида сақлаш, музлатиш, қуритиш ишларини амалга ошириш билан ҳам шуғулланади.\nМазкур омиллар «GDF» бренди туширилган маҳсулотларнинг экспорт ҳажми ва географияси йилдан-йилга ортиб боришига хизмат қилмоқда. Чунончи, 2016 йил 20 минг тоннага яқин мева-сабзавот маҳсулотлари дунёнинг ўнлаб мамлакатларига экспорт қилинган бўлса, жорий йил ҳамкор давлатлар рўйхати Бельгия ва Хитой билан кенгайди.\n– Компаниямиз мева-сабзавот маҳсулотлари савдоси билан шуғулланади, – дейди «Фрут Реал» корхонаси менежери Андрей Думпа (Беларусь). – Бизни Ўзбекистонда етиштириладиган ҳўл мевалар қизиқтиради, табиийки, бу жараёнда уларни узоқ муддат сақлаш масалалари долзарбдир. Шу маънода “Gold Dried Fruits” корхонасида жорий этилган меваларни замонавий усулда музлатиш технологияси бизда катта қизиқиш уйғотди.\nТошкент вилояти Юқори Чирчиқ туманидаги “Экоагропродукт” фермер хўжалиги интенсив технологиялар асосида аҳоли дастурхонига олма, шафтоли, гилос, ўрик, олхўри, нок етказиб бераётган хўжаликлардан ҳисобланади.\nИнтенсив усулдаги боғларнинг ҳар жиҳатдан фойдали ва сердаромад эканини миришкор деҳқонларимизу фермерларимиз яхши тушуниб етган. Бу боғларнинг қулайликлари талайгина. Дарахтларнинг танаси кичик бўлганлиги учун улар билан ишлаш қулай. Пакана ва ярим пакана дарахтларнинг танаси кичиклиги боис уларга ёруғлик тез тушади, ҳаво айланиши ҳам яхши бўлади. Шу боис мевасининг сифати юқори бўлиб, таъми тилни ёради. Қолаверса, бундай боғларга ишлов бериш жуда қулай, мевасини териш ҳам осон. Озиқлантириш, агро ишлов бериш ишлари эса анъанавий дарахтларга қараганда анча қулай.\n“Экоагропродукт” фермер хўжалигида етиштирилаётган меваларнинг ҳосили йилдан-йилга кўпаймоқда. Ўтган йили ҳар гектардан 10 тоннадан ҳосил олинган бўлса, жорий йилда эса бу кўрсаткич 25 тоннага етказилди. Истиқболда ҳосилдорликни 40-60 тоннага етказиш режалаштирилмоқда.\nХўжаликда қўлланилаётган замонавий агротехнологиялар, эришилаётган натижалар халқаро ярмарка иштирокчиларида катта қизиқиш уйғотди.\n– Ўзбекистон мева-сабзавотлари ва улардан тайёрланган маҳсулотлар мазаси, юқори сифати ва инсон организми учун зарур ва фойдали бўлган витаминларга бойлиги билан ажралиб туради, – дейди “Musmaju Darzeni” компанияси раиси Эдита Страздина (Латвия). – Маҳсулотларни етиштиришда замонавий агротехнологиялардан самарали фойдаланилаётгани эса ҳосилдорликни ва сифатини янада ошириш имконини бермоқда.\nДунё мамлакатларида экологик тоза озиқ-овқат маҳсулотларига талаб тобора ортмоқда. Бу юртимиз фермеру тадбиркорлари учун янги экспорт имкониятларини очади. II Халқаро мева-сабзавот ярмаркаси эса бу борада муҳим майдон вазифасини ўтамоқда.\nБеҳзод Бозоров, Сарвар Ўрмонов (сурат), ЎзА


БМТнинг кимёвий қуроллар бўйича экспертлари Сурияни тарк этди\n02 декабр 2020, Тошкент вақти: 21:36\nСурияда кимёвий ҳужум рўй берганига оид иддаоларни текширган БМТ экспертлари гуруҳи ўз ишини якунлаб, мамлакатни тарк этди.\nДушанба куни эрталаб Дамашқдан чиққан машиналар карвони Байрутга етиб борди. Бу БМТ инспекторларининг кейинги икки ой ичида Сурияга қилган иккинчи ташрифи бўлди. Улар еттита ҳолат, жумладан Дамашқ яқинида 21 август куни юзлаб одамнинг ўлимига сабаб бўлган кимёвий ҳужум юзасидан текширув ўтказди.\nХалқаро мутахассислар текширувига доир кенг қамровли ҳисоботнинг келаси ойда эълон қилиниши кутилмоқда.\nСешанба куни бошқа бир халқаро тузилма Кимёвий қуролларни тақиқлаш бўйича ташкилот экспертлари гуруҳининг Сурияга етиб келиши кутилмоқда. Уларнинг вазифаси Суриядаги кимёвий қуролларни инвентаризация қилиш ва уларни йўқ қилиш ишларига тайёргарликни бошлашдан иборат бўлади.\n21 август кунги ҳодисадан кейин ғарб ҳарбий ҳужум билан таҳдид қилгани боис Сурия ўз ихтиёридаги кимёвий арсенални йўқ қилишга розилик берди.


--- 19-июн, 19:369 251\nМамлакатимиз армияси нафақат минтақада, балки жаҳон миқёсида ҳам ўз нуфузига эга. Бу нуфуз ҳарбий хизматчиларнинг жанговар шайлиги билан белгиланади. Жанговар қудрат эса, шубҳасиз, дала-ўқув майдонларида тобланади. Бугунги кунда юртимизнинг барча ҳарбий округларида қўшин турларининг замонавий жанг амалиётларини жаҳон стандартида татбиқ этишлари учун ана шундай дала-ўқув майдонлари қайтадан бунёд этилаётир.\nЖануби-ғарбий махсус ҳарбий округнинг «Термиз» дала-ўқув майдонида ҳам 2019 йилнинг октябрь ойидан 2020 йилнинг май ойларига қадар Мудофаа вазирлиги ҳамда Сурхондарё вилояти ҳарбий-маъмурий сектори томонидан кенг кўламли бунёдкорлик ва реконструкция ишлари амалга оширилди.\nЯқинда Сурхондарё вилоятида жойлашган ҳарбий қисм ва «Термиз» округ дала-ўқув майдонининг тантанали очилиш маросими бўлиб ўтди.\nУнда Ўзбекистон мудофаа вазири генерал-майор Баҳодир Қурбонов, Сурхондарё вилояти ҳокими Тўра Боболов, Жануби-ғарбий махсус ҳарбий округ қўмондонлиги, давлат ва жамоат ташкилотлари масъуллари, Қуролли Кучлар ва бир гуруҳ меҳнат фахрийлари ҳамда Ўзбекистон ёшлар иттифоқи фаоллари иштирок этдилар.\nОчилиш маросими аввалида давлатимиз мадҳияси янгради.\nСўз олганлар мазкур полигонда яратилган инфратузилмаларнинг Жанубий оператив йўналишда хизмат бурчини адо этаётган Ватан ҳимоячиларининг жанговар, маънавий ва жисмоний тайёргарликларини янада оширишдаги аҳамияти хусусида тўхталди.\nМудофаа вазири Сурхондарё ҳарбий-маъмурий сектори раҳбари, вилоят ҳокими Т. Боболовни полигон реконструкциясига қўшган ҳиссаси учун муносиб тақдирлади.\nМазкур ҳарбий қисм ҳудуди 38 гектар майдонда жойлашган бўлиб, турли объектлар, боғ ва очиқ спорт майдонларидан иборат. Ҳарбий қисм иншоотларида тўлиқ капитал таъмирлаш ҳамда қурилиш ишлари амалга оширилди. Штаб, тиббиёт пункти ва ўқув биноси замонавий андазалар асосида таъмирланди. Ўқув биносида ҳарбий хизматчилар тактик, техник, отиш тайёргарликлари, оммавий қирғин қуролларидан ҳимояланиш фанларининг назарий асосларини пухта ўзлаштиришлари учун барча турдаги замонавий ўқув кўргазмалари мавжуд. Мазкур ҳарбий қисмнинг ёндош ҳудудида «Термиз» округ дала-ўқув полигони жойлашган бўлиб, унинг майдони 128 000 гектарни ташкил этади.\nЯнгидан қуриб битказилган ҳарбий қисм ошхонаси эса бир вақтнинг ўзида 1 000 нафар ҳарбий хизматчини ўз бағрига сиғдиради. 4 та ётоқхонада мукаммал таъмирлаш ишлари олиб борилиб, бир вақтнинг ўзида 1 300 нафар ҳарбий хизматчини жойлаштириш учун барча шароитлар муҳайё.\nЗамонавий тренажёрлар ва анжомлар билан жиҳозланган спорт залида бир вақтнинг ўзида 80 – 100 нафар ҳарбий хизматчи бокс, кураш, қўл жанги, тош кўтариш ҳамда жисмоний машғулотлар билан шуғулланиши мумкин.\nИштирокчилар полигоннинг барча ўқув нуқталари билан танишаркан, ҳарбий хизматчиларнинг жанговар имкониятларини бевосита кузатди.\nЮқори савияда ташкил этилган мажмуавий дала-ўқув машғулотлари чоғида тадбир иштирокчилари ва меҳмонлар жанубий сарҳадларда турли мутахассисликларда хизмат қилаётган Ватанимиз ҳимоячиларининг жанговар ва тактик куч-қудрати қай даражада эканлиги ҳақида тасаввурга эга бўлишди. Тоғ тайёргарлиги мутахассислари, муҳандислар, разведкачилар, оммавий қирғин қуролларидан ҳимояланиш йўлакларидаги машғулотлар ҳам меҳмонларда ёрқин таассурот қолдирди.\nБугунги кунда миллий армиямизнинг куч-қудрати полигонларда, замонавий ҳарбий тренажёр майдонларида тобланиб, тобора юксалиб бораётир. Бу ўғлонларнинг қудратини кўриб, юртимиз ҳимояси ишончли қўлларда эканлигига амин бўламиз.\nШуҳрат Суюнов : Халқимиз азалдан мурувватли, бағрикенг ва\n94 та ҳолатда чет элда бўлган фуқароларда аниқланган ҳамда улардан кетма-кетликда тарқалган 440 та ҳолатда фуқароларимиз касал бўлган


Қирғиз режими олти нафар аёлни Ҳизб ут-Таҳрирга аъзолик айблови билан ҳибсга олди - | Hizb-Uzbekiston.info\nHome›АР-РОЯ ГАЗЕТАСИ›Қирғиз режими олти нафар аёлни Ҳизб ут-Таҳрирга аъзолик айблови билан ҳибсга олди\nҚирғизистон Миллий хавфсизлик давлат қўмитаси ходимлари тақиқланган Ҳизб ут-Таҳрир ташкилотига аъзоликда гумон қилинган олти аёлни қамоққа олди. Ҳозирда улар Нориндаги вақтинчалик ҳибсда сақлаш бўлимида сақланмоқда.\nҚирғизистон ҳукумати «терроризмга қарши кураш» ниқоби остида Ислом ва мусулмонларга қарши кураш бошлаганига кўп йил бўлди. У аёл кишиларни ҳам қамоққа олишда сусткашлик қилмаяпти. Аслида, аёлларни Ҳизб ут-Таҳрирга аъзолик айблови билан қамоққа олиб, уларни терроризмга боғлаш ғирт туҳматдан ўзга нарса эмас. Бу – ҳукуматнинг Россиядаги хўжайинлари буйруғини аъло даражада бажараётганини кўрсатади. Ҳизб ут-Таҳрир эса, ўзининг расмий сайтлари орқали баёнотларида фикр ва дастурларини баён қилиб бормоқда. Бундан ташқари, у Росулуллоҳнинг минҳожи асосида ҳаракат қилиб, ҳар доим унга амал қилишини ўзининг барча нашр ва китобларида таъкидлайди. Шунга қарамай, Марказий Осиёдаги бу қўғирчоқ ҳукмдорлар Ҳизб аъзоларини қувғин қилиш ва ёлғон далиллар, сохта айбловлар билан суд қилишда қаттиқ туришибди.\nАллоҳнинг изни ила, Пайғамбарлик минҳожи асосидаги Халифалик давлати барпо бўлишига жуда оз қолди. У барпо бўлган пайтда, бу хоинлардан қилган жиноятлари учун албатта ҳисоб сўрайди. У пайтда Путин ва Трамп каби хўжайинлари уларни қутқариб қолишолмайди. Чунки улар ўзларини ўзлари қутқариш билан овора бўлиб қолишади.\nРоя газетасининг 2020 йил 29 июл чоршанба кунги 297-сонидан\nСуданда Ҳизб ут-Таҳрир аъзоларининг ҳибсга олиниши Ҳизб ут-Таҳрир – Марказий матбуот бўлими аёллар қисми кампания бошлади Судан режими хавфсизлик хизмати устоз Носир Ризони ҳибсга олди Фаластин режими ўзига қарши фикр билдирганларни ёки Уммат сақофати ҳимоячиларини ҳибсга олишда ҳамон фавқулодда ҳолатдан фойдаланмоқда\nTagsаёлларҚирғиз режимиҚирғизистон Миллий хавфсизлик давлат қўмитасиҳибс\nОдамлар нимадан норози?\nАгар хиёнат бўлмаганида, яҳудийлар вужуди бир соат ҳам турмас эди


Нурсултон Назарбоев Миллий банк раиси билан учрашди NUR-SULTAN. Kazinform – Елбасы Нурсултон Назарбоев Миллий банк раиси Ерболат Досаев билан учрашди, деб хабар беради Kazinform Елбасы расмий сайтига таяниб.\nҚР Президенти Бош вазирни қабул қилди NUR-SULTAN. Kazinform – Президент Қасим-Жомарт Тоқаев ҚР Бош вазири Асқар Маминни қабул қилди, деб хабар беради Kazinform Ақордага таяниб.\nҚайта ишлаш саноати Қозоғистонда 1,5 баравар оширилади NUR-SULTAN. Kazinform – 5 йил ичида ишлаб чиқариш ҳажми камида 1,5 баравар оширилади. Бу ҳақда Қозоғистон Бош вазири Асқар Мамин Ҳукумат йиғилишида маълум қилди, деб хабар беради Kazinform мухбири.\nҚозоғистон автомобиль ишлаб чиқариш қувватини икки баравар орттиради NUR-SULTAN. Kazinform – Бунга Алматида янги «Hyundai» русумли енгил автомобиль ишлаб чиқариш заводини ишга тушириш орқали эришилади. Бугун Ҳукумат мажлисида Қозоғистон Индустрия ва инфратузилмаларни ривожлантириш вазири Бейбит Атамқулов бу ҳақда маълумот берди, деб хабар беради Kazinform мухбири.\nЖорий йилда ҳудудларда 995 млрд тг 206 та лойиҳа ишга туширилади NUR-SULTAN. Kazinform – Жорий йилда ҳудудларда умумий қиймати 995 миллиард тенге бўлган 206 та лойиҳани ишга тушириш режалаштирилган. Бу ҳақда бугун Ҳукумат мажлисида Қозоғистон Индустрия ва инфратузилмаларни ривожлантириш вазири Бейбит Атамқулов маълум қилди, деб хабар беради Kazinform мухбири.\nҚозоғистонда импорт қилинадиган 6 та маҳсулот маҳаллийсига алмаштирилади NUR-SULTAN. Kazinform – ҚР Қишлоқ хўжалиги вазири Сапархан Омаров импорт қилинадиган озиқ-овқат маҳсулотларининг 6 та тури маҳаллий маҳсулот билан алмаштирилаётганини айтди, деб хабар беради Kazinform мухбири.\nҚозоғистонда йилқилар сони кўпайган NUR-SULTAN. Kazinform – ҚР Қишлоқ хўжалиги вазири Сапархан Омаров бу йил қорамоллар сони 5 фоизга кўпайганини айтди, деб хабар беради Kazinform мухбири.\nҚозоғистон илгари ишлаб чиқарилмаган янги маҳсулотларни ишлаб чиқаради NUR-SULTAN. Kazinform – Жорий йилда қишлоқ жойларда қиймати 376 миллиард тенге бўлган 77 та лойиҳа амалга оширилади. Бундан ташқари, жорий йилда мамлакатда илгари ишлаб чиқарилмаган маҳсулотлар ишлаб чиқаради. Бу ҳақда бугун Ҳукумат йиғилишида ҚР Индустрия ва инфратузилмаларни ривожлантириш вазири Бейбит Атамқулов маълум қилди, деб хабар беради Kazinform мухбири.\nКоронавирусга қарши Хитой вакцинасининг нархи маълум бўлди PEKIN. Kazinform – China National Biotech Group (CNBG) фармацевтика компанияси томонидан ишлаб чиқарилган коронавирусга қарши Хитой вакцинасининг нархи иккита доза учун 1000 юандан (146 АҚШ доллари атрофида) кам бўлмайди, деб хабар беради Kazinform мухбири CGTNга асосланиб.\nҚозоғистон Бирлашган Араб Амирликларига аккумулятор экспорт қилишни бошлади NUR-SULTAN. Kazinform – Маҳаллий аккумуляторлар янги экспорт бозорига чиқарилди. Бу ҳақда бугун Ҳукумат мажлисида Қозоғистон Индустрия ва инфратузилмаларни ривожлантириш вазири Бейбит Атамқулов маълумот берди, деб хабар беради Kazinform мухбири.\nКоронавирус: Қозоғистонда 4 409 киши даволанмоқда NUR-SULTAN. Kazinform – Қозоғистонда коронавирус билан касалланган 4 409 киши даволанмоқда. Улар орасида 37 нафари гўдак, деб хабар беради Kazinform Соғлиқни сақлаш вазирлигининг Telegram-каналига асосланиб.\nҚозоғистонда атиги 8 кишида пневмония қайд этилди NUR-SULTAN. Kazinform – Кеча Қозоғистонда пневмония билан касалланишнинг 8 та ҳолати ва 3 та ўлим ҳолатлари қайд этилди, дея хабар беради Kazinform coronavirus2020.kzга асосланиб.\nУкраинада Европага борадиган газ қувури портлади KIEV. UKRINFORM - Kazinform – Европага газ етказиб берадиган Киев вилоятининг Чабани қишлоғи яқинидан ўтадиган юқори босимли газ қувурида (Уренгой-Помары-Ужгород) тешик пайдо бўлди, деб хабар берди Kazinform Укринформга асосланиб.\nКоронавирус: Бир кунда 65 одам касалланиб, 209 одам соғайиб чиқди NUR-SULTAN. Kazinform –Қозоғистонда ўтган суткада 65 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kzга таяниб.


ПЕШКУ ТУМАНИДА ТАДБИРКОРЛИК УЧУН ЕР ОЛИШ МУАММОМИ? - Ўзбекистон овози газетаси\nПЕШКУ ТУМАНИДА ТАДБИРКОРЛИК УЧУН ЕР ОЛИШ МУАММОМИ?\nПешку туманида ЎзХДП Бухоро вилоят кенгаши ҳузуридаги Жамоатчилик қабулхонасининг сайёр қабули ўтказилди.\nУнда вилоят, туман партия кенгашлари раҳбарлари, маҳаллий Кенгашлар депутатлари, вилоят Адлия бошқармаси вакиллари, туман ҳокими ўринбосарлари, шунингдек, тумандаги бошқа мутасадди ташкилотлар раҳбарлари мурожаатларни қабул қилди.\nФуқаролардан турли йўналишларда 30 дан ортиқ мурожаат келиб тушди.\n— Анчадан бери соғлигимда муаммолар бор эди, — дейди Пешку тумани «Навгаҳон» маҳалла фуқаролар йиғинида яшовчи Сурайё Жўраева. — Шифокорлар жарроҳлик амалиётини ўтказиш кераклигини айтишди, лекин бунга имконим йўқ. Сайёр қабул ҳақида эшитиб, умид билан келдим. Менга вилоят Соғлиқни сақлаш бошқармаси ва туман тиббиёт бирлашмаси ёрдам берадиган бўлди. ходимларига операция учун ёрдам кўрсатиш бўйича топшириқлар берилди. Ҳатто, қайси куни қайси шифокор қабулига бориш кераклигигача айтишди. Мушкулим осон бўлса, бир умр миннатдор бўлардим.\n— Мурожаатчиларнинг аксарияти тадбиркорликни йўлга қўйиш учун ер ажратилишини сўради. Демак, туманда бу масалада муаммолар бор. Ўз ишимни йўлга қўяман, иш ўрни яратаман, деган одамни қўллаб-қувватламасак, аҳоли бандлигини таъминлаш борасидаги муаммоларни ҳал этолмаймиз. Очиғини айтиш керак, ҳудудларда, маҳалла ва қишлоқларда бўш турган ерлар кўп. Улардан самарали фойдалансак, тадбиркорлик қилиш ниятидаги фуқароларга берсак, бу ҳамма учун фойдали бўлади. Ушбу масалани халқ депутатлари туман Кенгаши сессияси муҳокамасига олиб чиқиш керак бўлади. Туман ҳокимлиги мутасаддилари билан мурожаатларни муҳокама қилдик, иш бошлаш ниятида юрган фуқароларни сарсон қилмаслик, уларни қўллаб-қувватлаш бўйича ҳамкорликда чоралар белгиладик. Биз уларни депутатлик назоратида ушлаб турамиз, — дейди халқ депутатлари Бухоро вилоят кенгаши депутати Робия Казимова.\nСайёр қабулда, шунингдек, йўлларни таъмирлаш, хусусий боғча қуриш, таълим кредити олиш, биноларнинг кадастр ҳужжатларини расмийлаштириш ҳамда иш билан таъминлаш билан боғлиқ масалаларда мурожаатлар бўлди. Пешку туман ҳокимлиги мутасадди ташкилотлар раҳбарларига муаммоларни бартараф этиш бўйича вазифалар қўйди.\nРеспублика даражасида ҳал бўладиган муаммоларни парламентдаги партия фракциясига тақдим этишга келишиб олинди. Вилоят даражасида ҳал бўладиган муаммоларни партия гуруҳи орқали халқ депутатлари Бухоро вилоят Кенгашининг доимий комиссияси муҳокамасига киритиши кераклиги ҳақида хулоса қилинди.\nҚабул якунларига кўра, мурожаатларни қонунчиликка мувофиқ, кўриб чиқиш, тегишли ташкилот ва муассасаларга депутат сўрови юбориш, мурожаатларнинг кўриб чиқилиши натижалари тўғрисида мурожаат муаллифларига ёзма жавоб хати юборилишини таъминлаш бўйича партия ташкилоти қарори қабул қилинди.


Ўқувчилар учун чиқарилган дафтар муқовасида Абу Райҳон Беруний, Абу Али ибн Сино ва Навоийга тааллуқли маълумотлар чалкаштириб юборилди(Фото)\nДобавлено: 24.11.2016, 16:13\nИжтимоий тармоқларда мактаб ўқувчилари учун чиқарилган дафтар устидаги хатолар кенг муҳокама этилмоқда. Унинг уст қисмида Абу Райҳон Берунийнинг сурати акс этган бўлиб, тагига Абу Али Ибн Сино деб ёзиб қўйилган. Туғилган ва вафот этган йиллар эса Алишер Навоийга тегишли эканини кўриш мумкин, деб ёзади “Дарё”.\nMY5 телеканали бошловчиси Дилшод Файз дафтар акс этган суратни Facebook саҳифасига жойлаштириб, «Абу Али Ибн Сино 990 йили Афшона қишлоғида туғилганмиди? Бу ўзи Берунийми ёки Навоийми», — деб изоҳ қолдирган.\nЯна бир хато ибн сўзининг ҳам бош ҳарф билан бошланганидир.


Мексикада 43 талабани ёқиб юборишда айбланаётган...\n02.07.2020 12:20 0 1874\nФедерал судья 2014 йилда йўқолган талабаларнинг қотиллигида айбланаётган «Guerreros Unidos» жиноий гуруҳ етакчисини икки кун олдин яна озод этишга қарор қилди, деб ёзади «Milenio».\n«Федерал судья 2014 йил сентябрда Айотсинапада 43 нафар талабанинг йўқолишида гумон қилинаётган «Guerreros Unidos» етакчиси Хосе Анхель Касаррубиас Сальгадони қўйиб юборишни буюрди», — дейилади нашрда.\n2014 йил сентябрь ойида Игуала шаҳрида Айотсинапа тиббиёт коллежининг 43 нафар талабаси ғойиб бўлди. Кейинчалик маълум бўлишича, маҳаллий полициячилар уларни ўғирлаб кетиб, жаллодлар қўлига топширишган. Шундан сўнг талабалар ўлдирилиб, мурдалари ёқиб юборилган.\nБош прокуратура вакилининг баёнотига кўра, судьянинг озод қилиш тўғрисидаги қарори 2014 йилда республиканинг ўша пайтдаги прокурори тақдим этган далилларга техник жиҳатдан жиддий ёндашувига асосланади. Касаррубиас жисмоний озод қилингунга қадар (бу унинг суд томонидан иккинчи марта қўйиб юборилиши) прокуратура бошқа айблов билан қамоққа олишга янги ордер чиқаришга ҳақли.\nАввалроқ ҳибсга олинган «Guerreros Unidos» гуруҳига асос солган учта ака-укадан бири Мигель Касаррубиас ҳам айбланувчига қарши кўрсатма берган. Унинг сўзларига кўра, айнан Хосе талабаларни ёқиб юборишдан олдин қатл этишни буюрган. Хосе Касаррубиасни ҳибсга олишнинг муҳимлиги ҳақида яқинда терговнинг янги босқичи бошланганини хабар берган мамлакат бош прокурори Алехандро Гертц ҳам айтиб ўтганди.\nҲукумат сешанба куни ушбу жиноятга алоқадорликда гумон қилинаётган Герреро штати давлат хизматчиларини ҳибсга олиш учун 46 та янги ордер берди.\nОдам ўғирлаш бўйича дастлабки тергов давомида 142 киши, жумладан, Игуаланинг собиқ мэри Хосе Абарка, унинг турмуш ўртоғи ва кўплаб полициячилар бор, бироқ талабаларнинг қариндошлари тергов натижаларидан норози.\nталаба жиноят Мексика полиция одам ўғирлаш\nТаълим Кеча, 19:48\nХориж 04/08, 12:07\n96 ёшида университетни аъло баҳоларга битирди


Бундан бир қанча вақт муқаддам интернетда эълон қилинган “Пуфак” сарлавҳали мақоласи ортидан таниқли ёзувчи, Каримов даврининг нуфузли мулозимларидан бири Мурод Муҳаммад Дўст бугунги тузум маддоҳларининг зарбалари остида қолди.\nДўстга қарши ҳужумни унинг мақоласи чоп этилишидан кўп ўтмай президент Шавкат Мирзиёевнинг энг йирик маддоҳлари сафида олдинги ўринларда турган хориждаги оммабоп сайтлардан бирининг эгаси ўзининг ютубдаги канали орқали бошлаб берди.\nУнинг шахсиятга тегувчи танқидларини бугунги кунда амалдорга айланган таниқли журналистлардан бири қўллаб-қувватлади.\nХўш, Мурод Муҳаммад Дўст нима “гуноҳ” қилган эдики, тузум “ҳимоячилари”нинг қақшатқич зарбаларига дучор қилинмоқда?\nГап шундаки, ёзувчи мамлакатнинг ҳар бир бурчагида “сити”лар қурилиши юзасидан ўзгачароқ фикр билдирган, айниқса, уларни қураётган фирмалар фаолияти шубҳали эканига ишора қилган эди.\n“Саноқсиз ситилар, йилда бир марта мажлис ўтадиган ҳашаматли бинолар, зўрлаб тиқиштирилаётган турли “намунали” уйлар, бойларга аталган, лекин ҳалигача харидор топилмай бўм-бўш турган қасрнамо уйлар узра буюк бир пуфак шишиб келмоқдаки, бир-икки йил ичида пақ этиб ёрилиб кетиши муқаррар”, деб ёзган эди Дўст.\nКутилмаганда бу фикрлар Ўзбекистондаги мавжуд тузум маддоҳларининг кескин (катта эҳтимолки, уюштирилган) норозиликларига дучор бўлди.\nҚайсидир журналда Мурод Муҳаммад Дўст билан чиққан суҳбатни ўз нашрида кўчириб босгани учун “Ўзбекистон адабиёти ва санъати” газетаси бош муҳаррири Ўктам Мирзаёр дарҳол ишдан ҳайдалиб, лаш-лушини шоша-пиша кўтарганча таҳририятни тарк этди.\nЎктам Мирзаёрни ҳамкасблари ўта сиёсий ҳушёр, чапанича айтганда, қўрқоқлиги учун ҳар бир чиқадиган мақолани энига ва бўйига сиёсий цензурадан ўтказиб, кейин босадиган ижодкор сифатида танийди.\nАммо шундай сиёсий ҳушёр бош муҳаррир ҳам “Пуфак” юқорининг норозиликларига сабаб бўлаётганини сезмай қолиб, Дўст билан суҳбатни чоп этиб қўйди ва бунинг товонини тўлади.\nЎктам Мирзаёр “дунёга очилиб бораётган” Ўзбекистондаги сиёсий цензуранинг илк қурбонларидан бири бўлди, дейиш мумкин.\nОрадан сал ўтмай, эски каримовпараст, бугунги кунда эса меросхўрипараст бир ёзувчи давлатнинг расмий ахборот агентлиги сайтида Мурод Муҳаммад Дўстни унинг шахсига теккан ҳолда роса “фош қилди”.\nГўёки Каримов даврида тилла товоқда суяк кемирган ёзувчи янги ҳукмдор даврида ҳам шундан умидвор бўлган, аммо мужда бўлавермагач, ўзини эслатиб қўйиш учун “Пуфак” шиширган.\nКейин ҳам ўша юқорида эслатганимиз хориждаги оммавий сайт Дўстга қарши бир неча ҳамлалар қилди (бу ерда ва бу ерда).\nМурод Муҳаммад Дўст шахси ва кимга душману кимга дўстлиги алоҳида мавзу.\nЛекин биз унинг ўзгача фикри ҳукмрон тузум маддоҳлари томонидан бунчалик қаттиқ танқидлар билан қарши олинганига эътибор қаратишни лозим топдик.\nЗеро, бу чиқишлар Ўзбекистонда ҳали ҳам эркин фикрга тоқатсизлик даражаси юқори эканидан, эндигина уйғонаётган фикр эркинлигини бўғишга қарши бўлган кучлар ҳали ҳам ўз мавқеини бой бергиси келмаётганидан дарак беради.\nБу ҳаракатларнинг юқоридан бошқарилаётгани кўриниб тургани эътиборга олинса, олдинга бир қадам ташлаган, бугун ўзини ислоҳотчи сифатида кўрсатишга уринаётган ҳукмрон гуруҳ исталган вақтда икки қадам ортга чекинишдан тоймаслигини тахмин қилиш қийин эмас.\ndata-title="Тўпга тутилаётган Дўст" data-description="
Бундан бир қанча вақт муқаддам интернетда эълон қилинган “Пуфак” сарлавҳали мақоласи ортидан таниқли ёзувчи, Каримов даврининг ..." data-image="https://eltuz.com/wp-content/uploads/2019/08/r6247518.jpg" data-url="https://eltuz.com/kundalik/211103/" data-services="facebook,odnoklassniki,twitter,telegram" data-counter="ig">\n«Элтуз» 21 январь куни сатира йўналишидаги тўрт минунтлик янги анимацион фильмни тақдим қилди. Бунда ўзбек фермерларининг хонавайрон бўлишига сабаб ...


Афғонистон жанубида пистирмага йўлиқиб, беш нафар ҳукумат ҳарбийси нобуд бўлди.\nЮк ташувчи ҳарбий машина Кандаҳор вилоятида ўққа тутилган. Тахминларга кўра, ҳужум толиблар қолдиқлари томонидан амалга оширилган.\nШовали Кот туманида амалга оширилган ҳужум оқибатида ҳам бир нечта афғон ҳарбийси жиддий яралангани айтилмоқда. Маҳаллий ҳарбийлар томонидан ўтказилган тезкор операциялар натижасида, “Толибон” ҳаракатига алоқадорлик гумони билан 13 киши ҳибсга олинди.


«Валенсия» Черишевни ўз таркибига қўшиб олгани ҳақида эълон қилди » Скачать музыку бесплатно новинки музыки 2016-2017\n«Валенсия» Черишевни ўз таркибига қўшиб олгани ҳақида эълон қилди\nКомментариев: 0 Просмотров: 182 Дата: 2-02-2016, 11:20 Мадриднинг «Реал» жамоаси ярим ҳимоячиси Денис Черишев ўз фаолиятини «Валенсия» клубида давом эттиради. «Валенсия» уни 2016 йилнинг 30 июнига қадар ижарага олган. Бугун у янги жамоаси базасида тиббий кўрикдан ўтади. Ушбу 25 ёшли ярим ҳимоячига «Севилья» ва «Ливерпуль» жамоалари ҳам қизиқиш билдираётганди. Россиялик футболчи жорий мавсумда "Реал" сафида атиги 118 дақиқа ҳаракат қилиб, 1 та гол ва 1 та голли узатма муаллифи бўлган. - деб хабар бермоқда Stadion.uz нашри.


Блогер: ДХХ ходими постларимни эълон қилишдан олдин унга кўрсатишимни талаб қилмоқда « Ўзбекистон Халқ Ҳаракати\n28 October 2020 - 16:54\n26 октябрь куни Фэйсбукда ўзбек махсус хизматлари – ДХХ билан боғлиқ икки видеопост эълон қилинди.\nФарғоналик таниқли блогер қарийб икки йилдан буён “тегишли идора” ходимлари ундан мунтазам равишда қаерга бораётгани, кимлар билан гаплашаётганини суриштиравериб, чарчатганидан шикоят қилди.\nАндижонлик меҳнат мигранти эса, Москвадан Тошкентга учиб келганида, қўлида Бош прокуратуранинг уни жиноий жавобгарликдан озод қилиш тўғрисидаги қарори бўлишига қарамай, ДХХ ходимлари тўрт соат ушлаб тургани, телефони ва бир неча китобини олиб қўйганини маълум қилди.\nФэйсбукда 21 мингдан ортиқ фолловерига эга таниқли блогер Дима Қаюм 26 октябрда эълон қилган видеопостида Риштондаги ўзи асос солган халқ кутубхонасида ноқонуний китоблар йўқлиги ва қонунларни бузмаётганини урғулади.\n“Мен Дилшод Болтабоев (Дима Қаюмнинг расмий исми – таҳр.) Фарғона вилояти Риштон туманида яшайман. Мен Юртни, шу Юрт фуқороларини севаман! Танқидий постларимни фақат юрт ривожланишини хоҳлаб ёзаман! Президентимиз кўп бора танқид қилинглар, кейин ривожланиш бўлади деган гапларига ишонаман! Юртдан қочиб кетиш ниятим йўқ! Эҳсонлар ҳисоботини бериб боряпман! Кимлардандир пул келмайди менга! Кутубхонамда ноқонуний китоблар йўқ! Қонунни бузсам жавобгарликка ўзим бораман! Йўқотадиган ҳеч нарсам йўқ!”\nБлогер 5 дақиқалик видеопостида “Битта қишлоқдан сохта эмас ҳақиқий ВАТАНПАРВАР ЧИҚСА ЧИҚИБДИ ШУНИЯМ ТИЛИНИ КЕСМОҚЧИМИСИЗЛАР! 2 йилдан бери шу аҳвола?!”, дея хитоб қилади.\nОзодлик 27 октябрь куни Дима Қаюм билан боғланиб, гап қайси идора ҳақида кетаётгани, ундан нима талаб қилинаётганини сўради.\n“Туманимиз хавфсизлик хизматига янги ходими келган эди. Суҳбатлашдик. У кетиб, яқинда яна янги бўлди. Оилам, фарзандларимгача, нуқта-вергулигача сўрашди. Ҳаммасини айтиб бердим. Постларингизни бизнинг назоратимиздан ўтганидан кейин эълон қилсангиз яхши бўларди, дейишди”, – деди Дима Қаюм.\nФэйсбукнинг ўзбек сегментида аввалига эр-хотин, куёв-қайнона муносабатларига оид ҳажвий постлари билан танилган риштонлик блогер кейинроқ долзарб ижтимоий муаммоларни кўтара бошлади. Ўз постларида Дима Қаюм нафақат ўзи яшаётган Риштон тумани, балки бутун Ўзбекистон учун характерли бўлган, ҳеч кимга сир бўлмаган муаммолар – ёнилғию ёқилғи, электр қуввати тақчиллиги ҳақида ёзади.\nМана бу Дима Қаюмнинг бугунги (27 октябрь) пости:\n“Такси нархи 2 баробар ошади дегани! Тадбиркор солиғини тўлаяпти, иш ўрни яратмоқда, ундан кўра газ конидан кўпроқ сўранг! Яна турна қатор машиналар ур-йиқит… эҳ!”\nБу пост Андижондаги автомобилларга газ қуйиш шохобчалари соат 16:00 дан кейин ишламайдиган бўлгани тўғрисида маҳаллий нашрларнинг хабарига блогернинг реакциясидир.\n“Агар жиноят қилсам, идорага чақиришмасаям боравераман, лекин менинг сатирик постларим жиноят эмас, шунинг учун уларни эълон қилишни давом эттиравераман”, деди Дима Қаюм.\nПаспорт назоратидан ДХХ хонасига\nБлогер Дима Қаюм ўзига ДХХ ходимлари томонидан босим бўлаётгани тўғрисида видеопост эълон қилган куни андижонлик меҳнат муҳожири Ҳавасбек Алижонов ҳам Фейсбукда видеопост жойлаштирди. Унда муаллиф 17 октябрь тунида, эрталаб 3 билан 4 ўртасида Москвадан Тошкентга учиб келгани, паспорт назоратида унинг “қора рўйхат”да эканлиги маълум бўлгани, шундан сўнг уни ДХХ ходимлари 4 соат атрофида сўроқ қилишга урингани ҳақида сўз боради. Воқеа Ҳавасбекка тегишли телефон ҳамда бир неча китобнинг “экспертиза учун” олиб қўйилиши билан якун топган.\n26 октябрда эълон қилган постида Ҳавасбек орадан 9 кун ўтса ҳам ундан олиб қўйилган нарсалар қайтарилмаганини айтган.\nБир қарашда, паспорт назоратидан ўтаётган кишини, агар у шубҳали шахслар рўйхатига киритилгани аниқланиб қолса, хавфсизлик кучлари текшириб кўриши табиийдек кўринади.\nБироқ Ҳавасбек Алижоновнинг қўлида Ўзбекистон Республикаси Бош прокуратурасининг хати бўлиб, унда террористик, экстремистик ёки бошқа тақиқланган ташкилот ва гуруҳлар таркибига адашиб кириб қолган фуқароларнинг мурожаатларини кўриб чиқиш бўйича республика идоралараро комиссияси 2020 йилнинг 15 январида Ҳавасбек Алижоновни жиноий жавобгарликдан озод қилиш тўғрисида хулоса чиқаргани айтилган.\nҲавасбек Алижоновнинг айтишича, 17 октябрь тунида аэропортда 4 соат ушлаб турган ДХХ ходимлари унинг қўлидаги ҳужжатга “қараб ҳам қўймаган”.\nҲавасбек Алижонов масаланинг яна бир қизиқ жиҳатини очиқлади. Маълум бўлишича, жиноий жавобгарликдан озод қилиниши биланоқ ватанга отланган Ҳавасбек коронавирус туфайли Москвада қолиб кетган ва октябргача Ўзбекистоннинг Москвадаги элчихонаси унга “Ватанга қайтиш сертификати”ни уч марта бепул янгилаб берган.\nБу ҳолат, яъни бир фуқарога давлатнинг турли идоралари турлича муносабатда бўлаётгани журналист Бобомурод Абдуллаевнинг ишида ҳам кўринган эди: бир томондан Президент маъмурияти унга уч хонали квартира совға қилди, иккинчи томондан, ДХХ терговчиси унга қамаб қўйиш билан таҳдид қилди, адвокатини ҳақоратлади.\nНега блогер Дима Қаюм икки йилдан буён ДХХ ходимлари босими остида яшамоқда? Нега Республика идоралараро комиссияси жиноий жавобгарликдан озод қилган Ҳавасбек Алижонов аэропортда 4 соат ушлаб турилди, унга тегишли ашёлар олиб қўйилди? Ахир экстремистик ташкилотларга адашиб кириб қолганлар иши юзасидан хулоса берадиган Республика идоралараро комиссиясига ДХХ вакиллари ҳам кириши аниқ-ку, нега бу хизмат ўзи қўшилган қарорга амал қилмайди? Бу саволларнинг барчаси ДХХга бериладиган саволлар, бироқ ДХХ жамоатчилик ва матбуот учун ёпиқлигича қолмоқда.\nАҚШда яшаётган таниқли журналист ва собиқ депутат Жаҳонгир Муҳаммаднинг айтишича, Каримов ўлимидан 4 йил ўтиб, Ўзбекистонда ҳануз сўз эркинлиги борасида аниқ сиёсат йўқ.\nИнсон ҳуқуқлари, сўз эркинлиги борасида Ўзбекистонда аниқ бир сиёсат йўқ. Ҳалиям Каримов давридаги “телефон сиёсати” амалда. Агар тепадан телефон бўлса, ҳар қандай жиноятчи оқланади, реабилитация қилинади, ҳатто товон тўланади, мансаб берилади, ўлиб қолса, номи абадийлаштирилади. Агар тепага ёқмаса, энг ҳақгўй блогер ёки оддий шахс танқиди учун камситилади, туҳматга учрайди, таҳқирланади, судга тортилади. “Тепа”, “баландлик”, “дўнглик”дан пастга қараб қилинадиган ишора асосий қонунга мутлақ зид бўлса ҳам, сўзсиз бажарилади. Буни қуйидан тепага ўзаро баҳоналар билан “оқлаш” ҳам мумкин бўлади. Беларусь, Қирғизистон ва ҳоказолар мисолида. Токи Каримов даврига сиёсий баҳо бериллмас экан, бу ишлар давом этаверади. Буни таши демократия, ичи диктатура деб ҳам айтиш мумкин”, – дейди Жаҳонгир Муҳаммад.


КУЧЛИ БАҲСЛАРДАН СЎНГ УЧТА СОВРИН\nБолгарияда таэквондонинг ITF йўналиши бўйича ёшлар ва катталар ўртасида XXI жаҳон чемпионати бўлиб ўтди. Унда қатнашган спортчиларимиз битта кумуш ва 2 та бронза медалларни қўлга киритишди.\nБолгария мезбонлик қилган таэквондонинг ITF йўналиши бўйича ёшлар ва катталар ўртасидаги XXI жаҳон чемпионатида дунёнинг 96 мамлакатидан 2640 нафар спортчи иштирок этди. У ҳамюртларимиз учун муваффақиятли ва бироз омадсизроқ ҳам бўлди. Хусусан, ғолиблик учун даянга чиққан юртдошимиз Шоҳрух Отажонов (-64 кг) финалгача муваффақиятли етиб бориб, ҳал қилувчи жангда Беларусь вакилига бор-йўғи 2:3 ҳисобида имкониятни бой бериб қўйди ва кумуш медални қўлга киритди. Яна бир спортчимиз Беҳруз Саидов (-85 кг) эса Шимолий Корея терма жамоаси аъзосига қарши деярли тенгма-тенг тарзда кечган ярим финал жангида 6:7 ҳисобида ютқазиб, бронза медали соҳибига айланди. Шунингдек, спортчимиз Валижон Худойбердиев 52 кг ҳам бронза медалга сазовор бўлди.\nТерма жамоамиз аъзолари ана шундай кучли кечган баҳслардан сўнг жаҳон чемпионатининг битта кумуш ва 2 та бронза медалларини қўлга киритишди.\nЮртимиз таэквондочиларини олдинда яна бир йирик мусобақа кутмоқда. 13-15 сентябрь кунлари Японияда таэквондонинг WTF йўналиши бўйича «Чиба – 2019» Гран-при турнири ўтказилади. Унда 4 нафар ўзбекистонлик таэквондочи, жумладан 3 нафар MVSK аъзоси иштирок этади: Нигора Турсунқулова (-67 кг, MVSK), Светлана Осипова (+67 кг), Улуғбек Рашитов (-58 кг, MVSK), Никита Рафалович (-80 кг, MVSK).


Сафо Урганжи: Турон мусофирлари (Муҳожирнинг ён дафтаридан) (2) « O'zbekiston ERK Demokratik Partiyasi\nСафо Урганжи: Турон мусофирлари (Муҳожирнинг ён дафтаридан) (2)\n25 July 2014 - 9:35\nХоналар совуқлиги ва кўрпа-тўшак етишмаслиги боис, кўпчилик қийналиб тонг оттирди. Совуқ қотганидан ваража тутган Баҳром қалтираб чиқди. Шунинг учун бутун борлиғини нохуш бир ҳолат лоҳас этаётган эди. Ишизловчилар йиллар асносида кутилмаган вазиятларга кўникиб қолгандилар. Аммо инсон вужуди ҳарна чиниққан бўлганда ҳам, юклатилган дастурлардан ташқарида, қўшимча кўмакларсиз фаолият кўрсата олмаслигини назардан қочирмайдиган бўлсак, тонгни оттириш ҳеч бир кимса учун осон кечмаганди. Анчадан бери орттирилган тажрибалари, малакалари уларни асрарди. Бу каби кўникмалар Баҳромда шаклланмаган эди. Мустақиллик ишизловчиларни қийинчиликлар билан юзма-юз келтиргани сабаб, улар фавқулодда вазиятларда муаммоларни даф қилишга устаси фаранг бўлиб кетган эдилар. Совуққа қарши туришнинг биринчи усули – колбаса ва салага ўхшаш қуввати зўр, тайёр озиқ-овқатларни ғамлаш эди. Уларнинг ёнида ароқ, нон, қалампир, пиёз ва саримсоқнинг бўлмаслиги мумкин эмасди. Ҳар бир кимса бу неъматлардан еб-ичаркан, юзларига қизиллик иниб, гапи гапга қовушарди. Шундай пайтлардагина улар ўзларини эслаб қолардилар. Мусофирликларини унутиб, озроқ бўшаниб олардилар. Аммо ширакайф пайтларида ҳам, қўрқоқлик “шарофати” туфайли, ваҳшийлашишдан сақланардилар. Шу сабаб, ақлларини йўқотганларида ҳам, қозоқ ёки қирғиз қардошлар сингари муштлашишдан сақланардилар. Шижоатларини емирган қўрқув уларни ҳамиша ўз тасарруфида ушлаб турарди. Бу ҳолатнинг пасткашликлар содир этишдан сақлаб қолишини инобатга олсак, яхши таълим-тарбия кўрмаган миллатнинг ботир бўлганидан кўра, бўлмагани тузукроқ эканлигини англаймиз. Бугун қўлини ўз биродари қонига бўяб, эртага бадном бўлгандан кўра калтак еган авло, эрта бир кун ғафлат ботқоғидан чиқиб, қудратга минганда, шарманда бўлишдан ўлим афзал эди…\nБаҳром ёлғиз эди. Совуқнинг хуружидан илон каби увишиб, тунда бутун вужуди титраб чиқди. Ташқаридан на маънан, на моддий кўмак бўлмагач, у ёниб тугаётган шамдек сўниб борарди. Иложсизлик исканжага олиб, ҳар томондан сиқиб келгани боис, назоратни йўқотганди. Совуқнинг ҳамласи дунёсини дўзахга айлантириб, уни фикрлаш неъматидан мосуво этди. Еб-ичиб ўтирганларнинг у билан иши йўқ эди. Бу кимсалар унинг тортаётган азобларини сезганларида ҳам, ёрдам кўрсатишни истамасдилар. Ўзбекнинг унга ўхшаган минглаб шўрликларини ер юзининг исталган бурчагида учратиш мумкин бўлган кунларда, ҳар биттасига миллатдош ёки диндош сифатида қўл чўзмоқчи бўлганнинг аҳволи ўнгланмасди. Тарқоқлик асрлар бўйи бутун бошли бир миллатни тубанликларга еталаб келганди. Шунинг учун у ёрдам кутмагани баробарида, улардан хафа ҳам бўлмасди. Қонуниятга айланган заҳарли ақидаларни ўзгартиришдан кўра тоғни талқон қилиш осонроқлигини у яхши фаҳмларди. У, бир неча кундан буён, тузукроқ бир нима емаганди. Шу боис, юҳолик билан овқатланаётган ишизловчиларни кўргач, иштаҳаси ҳакалак ота бошлади. Томоғи ўз-ўзидан ютиниб, кекирдаги муттасил лиқиллашга тушди. Ошқозонига қуйилаётган сўлак карахт нафсини уйғотиб, уни қон ҳидини олган наҳангдек ваҳшийлаштирди. У ичидан тошиб келаётган қутқу олдида ўзини муносиб тутишга куч топа олмас, ички захираларидан бутунлай мосуво бўлган эди. Ейишга нарсаси бўлмагач, кавшанаётганларга суқланиб боқиш билан чегараланди. Унинг руҳияти қоронғи ўрмондаги хира тортиб бораётган уйнинг деразаларига ўхшарди. У ўзини зах ва совуқ бир ковакка кириб олиб, туш кўраётгандек ҳис қиларди.\nБаҳром инқиллаб зўрға ўрнидан қўзғалди. Ўзига бўйсунмаётган қўл-оёқлари бегона бировники сингари тийиқсиз эди. Унинг қалтироғи ҳалиям босилмаган, ўзини билмас, ақлу ҳуши жойидамасди. Буни томоша қилиб турганлар унинг ҳолатидан зиғирча ҳам таажжубга тушмадилар. Бу каби воқеа-ҳодисалар улар учун оддий бир ҳол эди. Улар бундан баттарларига ҳам кўникиб кетгандилар. Ўзлари билан ёстиққа бош қўйган одамнинг эрталаб тўшагида ўлиб қолганини кўрганларида ҳам, бир туклари қилт этмасди. Адолатсизлик, ватанда ватангадолик, уй-рўзғордан ўн йиллаб узоқларда яшаш уларни ўзгалар тақдирига беписанд, бағритош ва дийдаси қаттиқ кимсаларга айлантирганди. Улар ярим ёввойи кўчманчиларга айланиб бораётгандилар. Камситиш ва хорликларни кўравериб, уларнинг кўзлари пишиб кетганди. Юраклари эзилиб, жигарлари тўкилаверганидан, вужудлари кўринмас яра-чақаларга макон бўлганди. Танларида эзиладиган ва тўкиладиган жойлари қолмаганди…\nОрадан икки соатлар ўтгач унинг кўзлари очилиб кетди. Бошини кўтариб, у ёқ-бу ёғига қарамоқчи бўлганди, қимирлашга ҳоли келмади. У икки ўртада сиқилиб қолганди. Бир амаллаб белини тиклаб, ёнбошлаб олди. Роса ҳолдан тойган, қимирлашга мадори йўқ эди. Нафасини ростлаб, ўзига келгач, ён-верига аланглади. Ишизловчилар икки тарафида бир-бирларига сиқилиб ётардилар. Нарироқда уч-тўртлари ароқ ичиб, суҳбатлашиб ўтирарди. У бу ерга қандай келиб қолганини билмасдан боши гаранг эди. Қандайдир ёвуз куч ўз чангалида узоқ ушлаб қолганини яққол ҳис этса-да, унинг нималигини тушунмасди. У бутун шуурини жамлашга уринар, бироқ алғов-далғов фикрларини бир ерга йиға олмасди. У дарёда оқиб кетаётган ғизоллардек чорасиз, ихтиёри ўз измида эмас, ўзини тимсоҳлар орасига тушган жонивордек ҳис этарди. Мияси қаттиқ ачишиб, кўзлари ёшланди. Кўз ёшларини кафти билан сидириб, сўнгра устидаги пўстинларни икки тарафга олиб ташлади. Совуқ баданига чиппа ёпишгач, терлаганини сезди. Бу ниманидир англатди, шекилли, пўстинларни қайта устига тортди, совуқ еб, қалтираганларини эслади. Музлатгичдек бирдан ишлаб кетган мияси бўлиб ўтган ҳодисаларни ёдига солиб юборди. Тасаввурлари чувалашиб кетди… Бу ерга қандай келиб қолганига ақли етмади. Хира нур ёруғида икки ёнидаги йигитларга бирин-сирин разм солди. Танигач, уларни ташлаб қочганини эслади. Хижолат тортиб, атрофга олазарак боқди. У ҳаддан зиёд чанқаган, ичишга сув қидирарди. Уят баттар ичини ёқди. Ўрнидан туриб, шерикларининг устига пўстинларни ташлади. Уч-тўрт қадам босмасдан, ароқ ичиб, суҳбат қуриб ўтирганларнинг ёнига етди. Кутулмаганда қалқиб, йиқилиб тушишига бир баҳя қолди. Уларнинг бири чаққонлик билан уни суяб қолмаганда, у ухлаб ётганларнинг устига ағдариларди.\nҲовлига чиққач, кўзлари чироғи ёниб турган ошхонага тушди. Кириб, косани сувга тўлғазиб, бир кўтаришда ичди. Энтикиб, нафаси тиқилиб, ошқозони ҳалқумига келди. Турган жойида шамолдаги дарахтдек тебрана бошлади. Кўзларини чирт юмиб, қулоқларида пайдо бўлган шовқиннинг босилишини кутиб турди. Бироз ўзига келганда, рўпарасида турган кампирга кўзи тушди. Кампирнинг нигоҳлари унга ўқдек қадалиб турарди. Унинг баданини яшин ургандек, бутун борлиғи титраб кетди. У камдан-кам кимса кўриши мумкин бўлган нарсани – фаррошнинг кўзларини кўрганди. Кампир пастак эшикдан кириладиган кичик хонадаги тахта кароватда ўтирарди. Бу жойга ошхона орқали кириларди. Унинг қўлида вино тўла стакан, олдида газета устида паррак-паррак тўғралган хом пиёз, ҳар-ҳар еридан кемирилган бир қарич колбаса ва буханка нон бор эди. Осилган қовоқлари остидан боқаётган кўзлари йиринг каби кўм-кўк, назари совуқ ва ҳиссиз эди. Зах босган бино ҳавосини эслатувчи нигоҳи Баҳромнинг юрагига ғулғула солиб, ичига тушкинлик ҳисларини ҳайдаб кирди. Бўғзига сув тиқилган каби у бирпас нафасини ютолмасдан, ўқилонни ютган товуқдек тугилиб турди. Ўзини унутди, қаердалиги ёдидан чиқиб қолди. Барчаси оний лаҳзалар ичида рўй берди, лаҳзалар йиллар каби чўзилиб кетди. Кампирнинг ажин босган териси кекса саксовул танаси мисоли қовжираб ётар, ажин тушмаган жойи йўқ эди. Оғзидаги сарғайган сийрак тишлари, қалин қовоқлари мудҳиш ва ваҳимали кўринарди. У эртаклардаги одамхўр махлуққа ўхшарди. Аммо унинг бировга озор берганини ҳеч ким эшитмаганди. Ширакайфлигида депсиниб, йиқилаверганидан тўмтоқ бурнининг ёрилмаган-йиртилмаган жойи қолмаган, қора чизиқларга айланган чандиқлари бурнини бужмайган пошнага ўхшатиб қўйганди. Ваҳимадан Баҳром ҳайкал каби қотди. Кампир ундан нигоҳини узиб, вино ичишга тушди. Тишлари орасидан шошмасдан сизиб ичгач, калбасани бир чеккасидан тишлаб, узиб олди. Кампирнинг нигоҳларидан озод бўлган Баҳром, жон инган қўриқчидек шалвираб дарров ошхонадан чиқди. У този оғзидан қочган қуён каби бошини қайга тиқишни билмасди. Тўрт томонига алангларкан, деразадан ҳовлига қараб, ниманидир томоша қилаётган шотирларни кўриб қолди. Шотирларнинг хонасидан ҳовлининг нариги ёғига ўтиш учун эшик бор эди, буни мантиқан англаш мумкин эди. Бу нарса обдон ўйламаган одамнинг хаёлига келмасди. Аммо нарига ўтишнинг иложи йўқ эди. Бунга муваффақ бўлган кимсани эса фалокат кутарди. У ҳожатхона томон юраркан, кўзлари эшикка термулиб турган хўрозга тушди. Шунда шотирларнинг нимани томоша қилаётганларини англади. У орқасига қайрилиб қараганди, шотирлар қийқириб, чапак чалиб юбордилар. Бундан у ўзини ноқулай ҳис этиб, хижолат тортди. Шу пайт ҳожатхона эшиги очилиб, бир аёл чиқди. Хўроз сакраб уни тепишга тушди. Аёл бу хўрозни киш-кишлаб ҳайдамоқчи бўлганда у баттар қутурди. Аёлни таппа босмоқчи бўлгандек, унинг атрофида қанотларини паттиллатиб айлана бошлади. Аввалида аёлни уч-тўрт марта тепиб, сўнгра қичқириб юборди. У аёлнинг қўлларини яралаганди. Қонни кўрган бечора аёл қочиб қутулмоқчи бўлди, бироқ буни эплай олмади. Деворга тақалгач, икки қўли билан бошини ушлаб, чўнқайиб ўтириб олди. Хўроз унинг елкасига сакраб чиқиб, бошидаги рўмолидан тишлаб, уни товуқ сингари босди. Сўнгра дик этиб устидан тушиб, тағин қанотларини патиллатиб қичқирди. Шунда бутун ҳовлини қийқириқ босиб кетди. Аёл ирғиб туриб, чиққан хонасига қочиб кирди. Умри бино бўлиб бунақанги ҳайратангиз ҳодисани кўрмаган Баҳром ҳожатга киришни унутиб, орқасига қайтди…


Ўзбекистон — ота юртимиз, эътиқодимиз бешиги — Туркиянинг етакчи нашрида шундай сарлавҳада мақола чоп этди - Халқ сўзи\n13:44 13 Март 2021 Welcome to uzbekistan\nЎзбекистоннинг туризм соҳасидаги мавжуд имкониятлари, шу жумладан, зиёрат туризми салоҳиятини кенг тарғиб қилиш ва ривожлантириш билан боғлиқ комплекс чора-тадбирлар давом эттирилмоқда. Хусусан, Туркиянинг етакчи оммавий ахборот воситаларида мамлакатимиз, шу жумладан, Бухоро вилоятининг жозибадорлиги ҳақида қатор материаллар чоп этилди, деб хабар бермоқда «Дунё» АА.\nМақолани тайёрлаш ва чоп этишда таниқли шарҳловчи Мерем Айбуке Синан фаол иштирок этди. Ушбу материалда Ўзбекистоннинг зиёрат туризми соҳасидаги салоҳияти кенг ёритилган, мавжуд имкониятлар ҳақида сўз юритилган, бу борада батафсил маълумотлар тақдим этилган. Материалда Бухородаги қадамжолар, хусусан, етти пир зиёратгоҳларига алоҳида эътибор қаратилган. Мақола юртимиздаги қадамжоларнинг ранг баранг фототасвирлари билан безатилган.\nМуаллиф мамлакатимизнинг Анқарадаги элчихонаси ёрдамида Ўзбекистонга амалга оширган саёҳати ҳақида қизиқарли ҳикоя тақдим этган. Журналист бир ҳафталик саёҳат Ўзбекистонни кашф қилиш учун етмаслигини билдириб, юртимизга такроран келишини таъкидлаган ва ўз ватандошларини ҳам зиёратга чорлаган.\nЎзбекистон қадимдан бой маънавий-тарихий мероси, ривожланиб бораётган туризм салоҳияти хориждаги мамлакатларда тобора катта қизиқиш уйғотмоқда. Айниқса, Туркияда Ўзбекистонга бўлган эътибор бутунлай бошқача, дейиш мумкин. Хусусан, Европа ва бошқа қитъалар аҳолиси учун мамлакат Буюк ипак йўлининг чорраҳаси сифатида таниш бўлса, Туркияда бунга қўшимча тарзда Ўзбекистон қадим туркий халқлар яшаган диёр, яъни ота юрт, ҳамда тасаввуф, мотурудийлик, нақшбандийлик асосчилари, эътиқод устунлари яшаб, ижод қилган зиёратгоҳ сифатида ҳам маълум ва машҳурдир, деб таъкидланади мақолада.\nТАТУ Самарқанд филиали коронавирус сабаб онлайн таълимга ўтди


Ўзбекистонда вакцина синовида қатнашиш учун мурожаат қилганлар сони маълум бўлди\nЎзбекистонда 2020 йил 12 декабрда куни коронавирусга қарши Хитойнинг «Zhifei Loncom Biofarmaceutical» компанияси томонидан яратилган ZF 2001 вакцинасининг учинчи синов босқичига старт берилган эди. Бу ҳақда «Vaksinauz» каналида хабар берилди.\nМаълум қилинишича, Инновацион ривожланиш вазирлиги раҳбариятининг 20 та кўнгилли оила аъзолари Хитойдан олиб келинган рекомбинант вакцина билан биринчи дозада эмланган. Вакцина синовида 18 ёшдан катта, сурункали касалликларга чалинмаган, 5000 та кўнгилли иштирокчиларни жалб этиш режалаштирилган. Кўнгиллилар синов жараёнида жами уч доза вакцина билан эмланиши кўзда тутилган.\nХабарда айтилишича, 23 январь ҳолатига кўра, скринингга келган кўнгиллилар сони жами 9596 нафарни ташкил этган. Улардан 4281 нафар кўнгилли вакцинанинг 1-дозаси билан ва 251 нафар кўнгилли вакцинанинг 2-дозаси билан эмланган.\nКўнгиллилар вакцина синовида иштирок этиш учун ушбу ҳавола орқали рўйхатдан ўтишлари мумкин.\nЎзбекистонда вакцина синовида қатнашмоқчи бўлганларнинг 30 фоизи коронавирусни аломатларсиз ўтказган — вазир\nФото: Ўзбекистонда коронавирус вакцинасининг III фаза клиник синовлари ўтказилмоқда\nЎзбекистонда «Pfizer» ва «BioNTech» вакцинаси билан биринчи галда кимлар эмланиши маълум қилинди\nАввалроқ Ўзбекистонда неча киши коронавирусга қарши вакцина олганлиги маълум қилинган эди.


Тошкентнинг Яшнобод туманидаги ётоқхона абгор ҳолати депутатлар эътиборини тортди\n12:44 / 05.05.2017\nБугун муаммоларни бир жойда ўтириб ҳал этиб бўлмаслигини ҳаётнинг ўзи кўрсатмоқда. Халқ билан тўғридан-тўғри мулоқот бу юзага келган масалаларни самарали бартараф этишнинг зарурий механизмига айланиб бормоқда. Бу айни пайтда худудларда ҳақиқий ҳолатни ўрганиш юзасидан жойларда бўлиб, аҳоли билан уларни ўйлантираётган масалалар, юзага келган муаммолари юзасидан мулоқотлар ўтказаётган Олий Мажлис Қонунчилик палатаси депутатлари фаолиятида яққол кўзга ташланмоқда.\nЧунончи, Тошкент шахридан сайланган депутатлар Яшнобод туманидаги аҳвол билан танишмоқдалар. Навбатдаги ана шундай учрашувлардан бири туманинг “Баҳор” ҳамда “Парвоз маҳалла фуқаролари йиғини ҳудуди фуқаролари билан бўлиб ўтди.\n“Баҳор” фуқаролар йиғини худудида жойлашган 65-ётоқхонада истиқомат қилувчи аҳоли бино 1972 йилда қурилганига қарамай шу пайтга қадар бирор марта ҳам капитал таъмирланмагани, 2016-2017 йил куз-қиш мавсумида иситиш тизими деярли ишламагани, хоналарнинг захлигидан аҳоли турли юқумли касалликларга чалинаётгани, бинонинг ярмидаги ювиниш хоналарида қувурлар ишдан чиқиб, сув оқиб ётгани бунинг натижасида эса уйнинг биринчи қавати бурчак қисми нураб қулаб тушишгача келиб қолганини баён қилдилар. Юзага келган ушбу вазиятга ойдинлик киритиш мақсадида шу ернинг ўзида Яшнобод туман коммунал таъмирлаш авария хизмати ва санитария-эпедемиология хизмати мутасаддилари таклиф этилди. Аҳоли, қуйи палата депутати ва мутахассислар иштирокида ушбу масала муҳокама қилинди ва муаммони бартараф этиш юзасидан таклиф ва тавсиялар берилди ҳамда қўшимча чоралар кўриладиган бўлди.\n– Ўрганишлар давомида кўп қаватли уйларда яшовчи фуқароларнинг ўйлантирадиган асосий масала, яъни уй-жой мулкдорлари ширкатлари фаолияти билан бевосита танишдик, – дейди Олий Мажлис Қонунчилик палатаси депутати Р.Каримов. – “Баҳор” фуқаролар йиғини худудидаги 56, 57-кўп хонадонли уйларга хизмат кўрсатувчи ширкат аҳолига қониқарли хизмат кўрсатаётган бўлса, “Парвоз” маҳалла фуқаролар йиғини “Сивил ғалаба коммунал” ширкати фаолиятидан аҳоли миннатдор. Ўрганишлар давомида иши оқсаётган ширкатлар раҳбарлари билан мулоқотлар ўтказиб уларнинг фаолиятида тўсиқ бўлаётган масалалар ечими юзасидан фикрлашиб олинди ва амалий чора-тадбирлар белгилаб олинди.\nМаҳалла фуқаролар йиғинларида бўлиб ўтган муҳокамаларда уй-жой коммунал ширкатлари моддий аҳволини яхшилаш, кўрсатилаётган хизматлар сифатини янада ошириш мақсадида молия муассасаларидан кредитлар ажратиш масалалари кўриб чиқилди.


Sayyod-shou - ozod-shou-2\nОзодбекни кузатиб, кўрсатув режиссери, актер ва яқиндагина намойиш қилина бошлаган “Киракаш” фильми режиссери Сохиб Аббосхон билан сухбатни давомладим\nКўрсатув ижодкорлари билан таништирсангиз?\n-Ғоя муаллифи Мусахон Нурматов, кўрсатув хақида бир пайтлар менга айтиб, лекин бир қарорга келганимиз йўқ эди. Мен тарафимдан дуэтлар яхши бўларди деган таклиф бўлганди. Мусахон Нурматов жуда хам кучли бастакор, буни тан олишга мажбурман. Ихтиёрий равишда хам тан оламан буни, лекин ғояни келтирган пайтлари бу ғоя эди холос. Унинг туғилишида хаммамиз, Озодбек, Мусахон ака, ва Озодбекнинг қўшиқларига шеър ёзиб берадиган Наргис исмли қиз биргаликда харакат қилмоқдамиз. Телевидениедан ижодий жамоада фақат мен бўлдим. Хар куни кечқурун йиғилиб сценарийлар ёздик.\nРоссия телеканалларидаги “Икки юлдуз” каби дуэтлар\n-Йўқ уларга умуман ўхшамаган.\nЛекин, андаза бор тўғрими?\n-Андазаси бор, чунки анальгинни хам бир вақтни ўзида икки одам, дунёни икки чеккасида турган холда ихтиро қилган. (хозиржавоблик ва топқирлик учун 5+) Телефон хам, интернет хам бўлмаган у пайт, бир-бирини билмаган холда анальгиндан фойдаланаверишган. Энди биз билиб турганимиз учун айбдор бўлиб қолишимиз мумкин. Бундоқ олиб қараганда бу нарса хар бир халқнинг ўзида бўлиши керак. Айниқса бизнинг халқимизнинг бу нарсага қизиқиши бор, мана биринчи кўрсатув эфирга узатилгач кўпчиликнинг фикрларини эшитдик. Кўрсатувнинг биринчи сонида Раъно Шодиева билан Сардор Рахимхон дуэти, ва энг шов-шувга сабаб бўлгани Зиёда билан бокс бўйича жахон чемпиони Ғайрат Ахмедов дуэти бўлди. Унчалик қўшиқни маромига етказиб ижро қилмаса хам, харакат қилди ва бу катта шов-шувга сабаб бўлди.\nОзодбекнинг жавобларидан хам бу дадил қадам эканлиги билинди, олдинда кутилаётган танқидларга тайёрмисизлар?\n-Биринчи кўрсатув эфирга узатилди, лекин, хозирча танқид бўлмади. Лекин танқид бўлган тақдирда хам, “мевали дарахтга тош отилади” ва кейинги сафар “пишиқроқ мева тугишга” харакат қиламиз. (иккинчи 5+)\nКўрсатувнинг асосий мақсади?\n-Томошабинларимиз НТТ каналида шу кўрсатувни кўрганида, мазза қилиб дам олиб, хар кунги ташвишларини эсдан чиқариб, хордиқ чиқаришлари.\nСизга хам Озодбекка берган саволим, хонанда кўрсатув олиб борганида мини-концерт бўлиб қолиши хақида, айнан ўша олиб борувчининг концерти бўлиб қолишидан четга чиқиш хақида?\n-Йўқ, бу нарсага биз аста-секинлик билан янгиликлар киритиб борамиз. Бугун хам гувохи бўлганингиздек, янгилик сифатида томошабин билан бўлган жонли мулоқот ўтди. Кейинги сафардан шоуга буни киритамиз. Хуллас, бир хилликдан қочишга харакат қиламиз. Эхтимол, янги сахифалар киритилиб, илк кўрсатувда бўлган сахифалар аста-секин чиқиб кетиши мумкин. Доимо бир хиллик бўлса томошабинни хам жонига тегади.\n“Озод-шоу” кўрсатуви эфирга тақдим қилиниш арафасида кўпчилик жонли ижро сифатида янгилик бўлиши ва хали танилмаган иқтидорларни кашф қилиш, уларни иқтидорини намоён қилишга имконият бўлади деб башорат қилинганди. Хозирча кўриб турганимиздек, профессионал санъат вакиллари ва фонограмма. Фақатгина Равшан Комилов ва Озодбек жонли равишда куйлашди.\n-Бу нарсалар хақида эълон қилган эдик. Янги йил сонини ўтказиб, келаси йилдан режамизга киритиб қўйганмиз бу нарсаларни. Ёш хали хеч ким танимаган ижодкорлар жудаям иқтидорли бўлиши керак, “ёриб” чиқиб кета олмай, имконияти бўлмай турган ёшларга ёрдам бериш сахифасини қўшиш ниятимиз хам бор албатта. Жонли ижро эса келажакда Худо хохласа бўлади. Аста-секинлик билан, чунки мана актерларимизда театрларда, жудаям кўп суратга олиш ишларида банд, қўшиқчиларимиз тўй хизматлари ва тадбирларда банд бўлгани учун бирдан хаммасини йиғиб, ўша Россия каналларида ёки “Ибо-шоу”да бўлганидек, хаммамиз йиғилиб 3-4 кун олдин репетиция қила олмаймиз. Бир кун олдин йиғилиб репетиция қилиб, қўшиқлар ёзиб, эртаси куни сахнага олиб чиқяпмиз. Лекин келажакда кўрсатувни “on-line” услубида ёзиш ниятимиз бор, кўрсатув бир соат бўладиган бўлса, яхшилаб репетиция қилиб олсак, мана қиш кунлари кўпчилик санъаткорларимиз бўш бўлади, жонли ижролар хам қўшилади ва томошабин билан жонли мулоқотда бўлиб эфирга узатилади.\nТелевидение ходими сифатида хонанда билан ишлаш қандай кечмоқда?\n-Сценарийлар устида ишланди, бўш вақт қолди дегунча Озодбекни эсига солиб турилди сценарий билан ишлаш. Мусахон акани кўпроқ вақтлари бўлганлиги учун Озодбек билан ишламоқдалар, мен эса улар билан алоқада бўлиб турибман. Асосан ишлаш жараёнида кечмоқда.\nИлк натижалардан ўйлаган нарсалар неччи фоизга амалга ошди?\n-Элликка эллик дейман доим. Чунки оптимистман-да, пессимист бўлганимда сал камроқ фоизни кўрсатган бўлардим. Кўрсатувимизни албатта хаммамиз ўз фарзандимиздек кўрамиз, охиригача камол топиши, вояга етиши учун хаммамиз бир ёқадан бош чиқариб, бир тан, бир жон бўлиб мехнат қиламиз. Томошабинларимизга, каналимизни барча мухлисларига шу кўрсатувимиз уларга жуда хам ёқадиган тарзда етказиб бериш учун хаммамиз хизмат қиламиз.\nСуратга олиш жараёнидан репортаж сифатида видеолавхани кўриш ёки кўчириб олиш имкониятини берамиз, албатта қизиқ бўлган лавхалар ва балки эфирда кирмай қолиши мумкин бўлган сахналари билан қисқача танишув видеоролиги.\nЛекин бу албатта танишиш учун бўлиб, ўзга давлатларда бўлганлар учун янгиликлардан хабардор қилиш мақсадида видеолавхамизни қисқа видеоролик сифатида тақдим этамиз.\nВидероликни кўриш ёки кўчириш\nХамма воқеани эса албатта бир бора кўрган маъқул.\nКўрсатувни 7 Ноябрь куни НТТ каналида кўришингиз мумкин.\n24 ноябрь куни эса кўрсатувнинг 3-чи сони суратга олинади.\nҚатнашиш истаги борми?\nБош сахифага қайтмоқ\nPosted: 02:37, October 25, 2009


...2018 йил, 30 январь. Биринчи Президентимиз бир неча йил меҳнат қилган Қашқадарё вилоятининг Қарши шаҳри. Атроф оппоқ қорга бурканган, осмон мусаффо. Муаззам бино тепасида давлатимиз байроғи ҳилпирайди.\nБу ерга давлат ва жамоат ташкилотлари раҳбарлари, Ўзбекистон Қаҳрамонлари, фан ва маданият, адабиёт ва санъат намояндалари, Қашқадарё вилоятининг кенг жамоатчилиги, талаба-ёшлар Ислом Каримов ҳайкали очилишига бағишланган тантанали маросимда иштирок этиш учун йиғилган.\nИслом Каримов ўша оғир ва мураккаб йилларда, кейинчалик мустақиллик даврида ҳам Қашқадарё вилоятининг иқтисодиётини кўтариш, одамларни рози қилиш йўлида тиним билмай меҳнат қилди. Вилоят аҳли, ёши улуғлар у кишининг меҳнатсеварлиги, эзгу ташаббуслари ва беминнат ёрдамларини доимо ёдда тутади.\nЎзбекистон Республикаси Президенти Шавкат Мирзиёев ва Биринчи Президентимизнинг рафиқаси Татьяна Каримова Ислом Каримов ҳайкалини очди. Буюк Юртбошимиз ҳайкали пойига гуллар қўйди, унинг хотирасига ҳурмат бажо келтирди.\nИслом Каримов бозор иқтисодиётига асосланган ҳуқуқий демократик давлат барпо этишнинг чуқур ўйланган стратегиясини ишлаб чиққан ва уни амалга оширган буюк давлат арбоби сифатида нафақат мамлакатимизда, балки халқаро майдонда ҳам юксак обрў-эътибор қозонди.\nБуюк Йўлбошчимиз бошлаб берган оламшумул ислоҳотлар бугун Президентимиз Шавкат Мирзиёев раҳнамолигида изчил давом эттирилмоқда.\nДавлатимиз раҳбарининг 2017 йил 25 январдаги “Ўзбекистон Республикасининг Биринчи Президенти Ислом Абдуғаниевич Каримовнинг хотирасини абадийлаштириш тўғрисида”ги қарори халқимизнинг буюк фарзандига чексиз ҳурмат ва садоқатнинг амалий ифодаси бўлди. Қарорда кўзда тутилганидек, Биринчи Президентимиз номини абадийлаштириш бўйича кенг кўламли чора-тадбирлар амалга оширилди. Ислом Каримов номидаги Республика хайрия жамоат фонди тузилди. Пойтахтимизнинг Фарғона йўли кўчасидаги жоме масжидга “Ислом ота” номи берилди. Самарқанд шаҳрида Ислом Каримов музейини ташкил этиш бўйича салмоқли ишлар қилинди. Қарор ижроси доирасида Тошкент давлат техника университети, Асака шаҳридаги автомобиль заводи, Фарғона шаҳридаги Санъат саройи, Тошкент халқаро аэропорти, Қорақалпоғистон Республикаси, Тошкент шаҳри ва вилоятлар марказларидаги кўчаларга Ислом Каримов номи берилди. Тошкент, Самарқанд, Қарши шаҳарларида буюк Йўлбошчимизнинг ҳайкали ўрнатилди.\nМаросимда Қашқадарё вилояти касаба уюшмалари ташкилотлари бирлашмаси кенгашининг раиси Эсонбой Ражабов, Ўзбекистон халқ шоири Иқбол Мирзо, Қарши давлат университети доценти Абдураҳим Эркаев, Биринчи Президентимизнинг рафиқаси Татьяна Каримова сўзга чиқиб, Ислом Абдуғаниевич Каримов Қашқадарё халқини чексиз муҳаббат билан севгани, бу воҳани саноати ривожланган ҳудудга айлантиргани, қолаверса, бутун ҳаётини Ўзбекистонга хизмат қилишга бағишлагани, унинг сўнмас хотираси миннатдор юртдошларимизнинг, бутун халқимизнинг қалбида абадий сақланиб қолишини таъкидлади.\nУнда мамлакатимиз жамоатчилиги вакиллари, юртимизнинг барча ҳудудидан келган фаоллар, нуронийлар, ёшлар иштирок этди.\n“Бу табаррук маскан Ўзбекистон Республикасининг Биринчи Президенти, буюк давлат ва сиёсат арбоби, ўзбек халқининг азиз ва ардоқли фарзанди Ислом Абдуғаниевич Каримовнинг мангу оромгоҳидир”. Ушбу сўзлар мажмуага кираверишда ўрнатилган мармар лавҳада ўзбек ва инглиз тилларида ёзиб қўйилган.\nМажмуа қурилишига юртимизнинг турли ҳудудларидан моҳир қурувчилар, уста ва ҳунармандлар жалб этилди. Мақбара учун хориждан қимматбаҳо тошлар, айвон устунлари ва зина панжаралари, ёзувли оқ оникс ва оникс тошлари келтирилди.\nҚурилиш жараёнида Ҳазрати Хизр масжиди ҳам реставрация қилинди, минора керамика тошлари билан безатилди. Мажмуага олиб борувчи йўлакларга гранит тош терилди. Бельгиядан келтирилган каштан (қорақайин), шунингдек, Қрим қарағайи, можжевельник (қора арча), бутасимон дарахтлар экилди, яшил майсазорлар ташкил этилди.\nМеҳнат фахрийси Тўлқин Аҳмаджонов, Ўзбекистонда хизмат кўрсатган маданият ходими, шоира Хосият Бобомуродова, Самарқанд шаҳридаги ўафур ўулом номидаги маҳалла фуқаролар йиғини раиси Олимжон ўафуров, Биринчи Президентимизнинг рафиқаси Татьяна Каримова ушбу мажмуа давлатимиз ва халқимизнинг Ўзбекистон Республикасининг Биринчи Президенти Ислом Каримов хотирасига бўлган юксак ҳурмат-эҳтироми сифатида қутлуғ зиёратгоҳ бўлишини таъкидлади.\nМаросимдан сўнг давлатимиз раҳбари Шавкат Мирзиёев Ислом Каримов ҳайкали пойига гул қўйди. Самарқанд шаҳридаги Форумлар мажмуасида эҳсон оши берилди.\nИслом Каримов мақбара мажмуасига Қорақалпоғистон Республикаси, барча вилоятлар ва Тошкент шаҳридан келган фаоллар, кенг жамоатчилик, турли идора ва ташкилотлар вакиллари, Самарқанд вилояти аҳолиси томонидан гуллар қўйилди. Биринчи Президентимизнинг порлоқ хотираси ёд этилиб, Қуръон тиловат қилинди.\n30 январь куни Биринчи Президентимиз Ислом Каримов таваллудининг 80 йиллиги мамлакатимиз бўйлаб кенг нишонланди, эҳсон ошлари берилди, деб ёзади ЎзА.\nМазкур рукндаги бошқа мақолалар: « Етти йиллик муаммо ечимини топди\tБоғбоннинг дардига қулоқ тутишди »


"Турон"нинг сербиялик легионери: Ўзбекистонлик футболчилар кўп югурар экан\n6 февраль, 2021, 20:49\nТеглар:Турон | Синиша Бабич\nЯнги легионернинг фикрлари.\n"Турон" клуби ярим ҳимоячиси Синиша Бабич клуб матбуот хизматига интервью берди.\n- Синиша, айтингчи "Турон" сафига келиб қўшилишингиз жараёни қандай юз берди?\n- Биласизми, мен Сербия чемпионатида кўп йиллар ўйнадим. Шунингдек, бир мавсум Грецияда ҳам ўзимни синаб кўрдим. Агентим менга қўнғироқ қилиб Осиёдан ўз олдига юқори мақсадларни қўйиб келаётган ёш жамоадан таклиф борлигини айтди. Ўзбекистон чемпионатида кўп дўстларим бор. Шу сабабдан иккиланишсиз ушбу таклифни қабул қилдим. "Турон"нинг даражаси жуда юқори экан. Клубга келганимдан сўнг мен учун фаолиятимдаги янги бурилиш бўлиши мумкинлигини англаб етдим.\n- Ўзбекистон сизда қандай таасурот қолдирди?\n- Ўзбекистонда инсонлар жуда ҳам меҳмондўст ва меҳрибонлигини кўрдим. Бундан ташқари таомларингиз ҳам жуда мазали экан. "Турон"да мени жуда илиқ кутиб олишди. Менга бўлган муносабат ва яратиб берилаётган шароит аъло даражада. Бизни олдинда жуда зўр мавсум кутиб турганига шубҳа йўқ. Ўзбекистон чемпионатида кўп йиллар қолишимга умид қиламан.\nБиласизми, юртингиз менга ёққанлиги туфайли бу ерга оиламни ҳам олиб келмоқчиман. Ўйлайманки, Ўзбекистон уларга ҳам албатта ёқади.\n- Сизнинг футболдаги кумирингиз (севимли футболчиси) ким бўлган?\n- Шубҳасиз Роналдиньо. Унинг тўп билан қандай муомала қилишини болалигимдан кузатиб бораман. Ҳозир ҳам бўш вақтимда у иштирок этган ўйинлар видеотасмаларини кўриб тураман. Биласизми, ҳамиша унинг юзида табассум бор ва завқланиб футбол ўйнайди. Роналдиньо майдонда бор бўлганида футбол жозибали кўринади. Мен айнан у билан бир хил позицияда ҳаракатланиб ўрганганман. Фаолиятим давомида унга ўхшашга, ундан ўрганишга ҳаракат қилдим, насиб бўлса бундан кейин ҳам шундай бўлади. Биламан, бу жуда қийин, чунки Роналдинью футбол тарихидаги энг буюк футболчилардан бири. Мен учун у ҳамиша биринчи рақамли бўлиб қолади.\n- Ўзбек футболининг Европа чемпионатларидан қандай фарқини сездингиз?\n- Юртингизга келганимга ҳали кўп бўлмади. Лекин бу ерда футболчилар тўп билан жуда яхши муомала қилишларини кўрдим. Ўзбекистонлик футболчилар майдонда кўп югуришар экан. Европача футбол кўпроқ тактик услубларга асосланган. Бу ердаги футболнинг ўзига яраша жозибаси бор, футболчи гол киритиш учун қаттиқ меҳнат қилишар экан. Умид қиламан, "Турон" олдиндаги мавсумни жуда яхши ўтказади. Имкон қадар рақиблар дарвозасига кўпроқ гол киритиб мухлисларни хурсанд қилмоқчимиз.\nМаълумот учун, Синиша Бабич бугунга қадар "Пролетер Новий Сад" (2012-2015), "Войводина" (2015-2017), "Раднички" (2017-2018), "Крупа” (2018-2019), "Пролетер" (2019-2020) клублари сафида ҳаракат қилган.


"Андижон" - "Навбаҳор". Бошланғич таркиблар маълум\n15 март, 2020, 16:13\nБироздан кейин, "Андижон" ва "Навбаҳор" ўртасидаги баҳс бошланади.\nЎзбекистон Суперлигасининг 3-туридан ўрин олган "Андижон" ва "Навбаҳор" қарама-қаршилиги бўлиб ўтади. "Водий дерби"сининг асосий таркиблари эълон қилинди.\n"Андижон": Аслонбек Ахроров, Азамат исроилов, Хушнудбек Авилов, Жамшид Хасанов, Фарҳодбек Бекмуродов, Артём Литьвяков, Сирож Мелиев, Абдуллоҳ Олимов, Усмонали Исмоналиев, Қаҳрамон Баҳодиров, Дмитро Зозуля.\n"Навбаҳор": Ўткир Юсупов, Азимжон Аҳмедов, Иван Соловьёв, Азизбек Турғунбоев, Исломбек Исоқжонов, Обид Жўрабоев, Мирзохид Ғофуров, Игорь Голбан, Ислом Рашидхонов, Хуршидбек Мухторов, Аббосжон Ғуломов.\nВодий дербисини куясиларми


Оилавий муносабатларда аёлларнинг 12 хатоси » Ўзбекистон янгиликлари – Zamin.uz\nОилавий муносабатларда аёлларнинг 12 хатоси\n25 ноябрь 2016, 22:15\nОилада мувозанат сақлашда аёл кишининг роли катта дейишади. Хўш, бунинг уддасидан чиқмаган аёлларимиз ўзлари билмаган ҳолда қандай хатоликларга йўл қўйишар экан? Масалага ойдинлик киритамиз, дейилади Даракчи нашрида.\nНуқсон излаш. Туғилган ғашлик турмуш ўртоғининг иши, дунёқараши ёки ҳўл сочиқни жойига илиб қўймаслиги билан боғлиқми, бунинг фарқи йўқ. Муҳими, аёлга ёқмаяпти. Аксарият аёлларимиз бундай ҳолатда эрни тарбиялашга киришишади. Аммо эркак кишининг ҳам ўз ҳақиқати бор. Бу билан ҳисоблашмаслик катта хато.\nНима қилиш керак? Унинг ҳақиқати билан ҳисоблашинг. Турмушдаги тотувликни сақлаб қолишнинг асосий омилларидан бири ўзаро келишув асосида муносабат қуриш. Негаки турмуш ўртоғингиз шундоғам неча йил давомида ота-онасининг қаттиқ назорати остида вояга етган. Янги терговларни энди у кўтармайди.\nТурмуш ўртоғингизни ҳеч қачон ўзгармайди, деб ўйламанг. Анча йилдан буён бирга яшаб келаётган жуфтликларга бир эътибор берсангиз, ташқи кўриниши, ҳаттоки хатти-ҳаракатлари ҳам ўхшаш. Сири эса биргаликда яшаб ўтган вақт. Беш, борингки етти йил деганда сиз кутган инсонга аста айланиб бораётган турмуш ўртоғингиз бунинг яққол исботи.\nСабрли бўлинг! Турмуш ўртоғингиз ўзгаришини талаб қилмай, унга юмшоқлик билан таъсир ўтказишга ҳаракат қилинг. Кўча-кўйда, ишхонада кимдир сизни хафа қилса унга дарҳол шу тахлит жавоб қайтармайсиз, тўғрими?\nЖуфтингизни ўзингиз танлагансиз! Демак, йўл қўядиган хатоларни кечириш учун ҳам ўзингизда куч топишингиз керак. Унга ҳеч замонда зарда қилманг. Сиз каби у ҳам кўчадан асабийлашиб келган бўлиши мумкин.\nБошқаларнинг фикрига таяниб иш тутманг! Баҳсда ота-онангиз ёки бошқа маслаҳатгўйларнинг фикрига асосланишдан аввал яхшилаб ўйланг. Ҳаётингизда энг яқин инсон турмуш ўртоғингиз эмасми?\nЁдда тутинг! Жуфтингиз сиз кутган шаҳзодаликнинг ролини қойилмақом қилиб ўйнаб берадиган актёр эмас. Аслида сиз ҳам мукаммал инсонга муносиб рафиқамисиз? Бу ҳақда ҳам ўйлаб кўринг.\nТанқид қилманг! «Жўмракни тузатишни ҳам эплай олмадингиз! Шкафнинг эшиги қачон тузатилади ўзи? Қилган бозор-ўчарингизни аҳволига бир қаранг!..» Давом этаверасизми ёки бас қилиш фурсати етдими? Ақлингизни йиғиштирмасангиз катта жанжал ясайсиз.\nУруш чиққанда муносабатларни ҳал этманг! Бу вақтда одамнинг кайфияти, айниқса, ёмон бўлади. Осонлик билан айтилган ёмон гап жуфтингизни хотирасида ўчмас из қолдириши мумкин.\nТурмушингиз давомида яхши кунлар бўлганига ишонамиз. Бу кунларни кўпроқ эсга олиб, ички аламни суриб чиқаринг.\nМуносабатларга қандай аниқлик киритиш керак? Уларга аниқлик киритишнинг нима кераги бор? Модомики иккалангиз турмуш қурган экансиз, саволга жавобнинг ўзи шу. Бир-бирингизни қаттиқ севасиз.\nБир неча кун норози қиёфада юриб масалани ҳал этиш мумкин, деб ўйламанг. У айбини тушуниб кечирим сўрашини кутманг! Қайтага бу ҳолат янада жаҳлини чиқариши, энг ёмони, бошқа аёл ҳақида ўйлай бошлаши ҳеч гап эмас.\nМураккаб вазиятдан осонгина чиқиб кетишнинг йўли, барчасини ҳазилга буриш. Бирорта комедик фильмдаги вазиятни эсланг. Жуфтингизга кулгили латифа айтиб беринг, биргалашиб кулинг.\nАёл кишидаги қайсарлик жуфти билан ўзаро муносабатда панд беради. Эркак кишига бўйсунишни истамаган аёлга қараганда эркакка бўйсуниб, кейин юмшоқлик билан йўриғига юргаза олган аёл ютиб чиқади.\nТеглар: эмасми Нуқсон борингки етдими яқин бунинг\nЯнгиликлар » Ҳаёт тарзи » Оилавий муносабатларда аёлларнинг 12 хатоси\n11:33 Эркак киши нега хиёнат қилади? Сабаблар…\n15:59 Ҳар қандай муносабатда муҳим бўлган 5 жиҳат\n11:16 Ажрашган аёлдан ҳар бир оилали аёл эшитиши керак бўлган 10 маслаҳат


23 май куни «Ислом давлати» Телеграм тармоғида ўз жангариларининг суратини жойлаштирган. (Файл)\n«Ислом давлати» (ИД) тор-мор этилгани ҳақидаги хабарлардан 2 ой ўтиб ҳам, экстремистларга тўла яширин гуруҳлар, қамоқхоналар, уларнинг аёллари ва фарзандлари билан тўлиб-тошган лагерлар Сурияга таҳдид солмоқда.\nЖангари гуруҳ билан деярли 5 йил давом этган жангдан сўнг, 23 март куни АҚШ бошқарувидаги халқаро коалиция ИД «халифалиги» тугатилганини эълон қилди.\nТеррорчи гуруҳ томонидан бошқарилган ҳудуднинг йўқ қилиниши узоқ муддат давом этган низога чек қўйди, аммо Сурия демократик кучлари (СДК) ва уларни қўллаб-қувватлаётган ҳарбий коалиция жанг тугамаганлигини айтиб огоҳлантирмоқдалар.\nИД ҳамон «ҳар ҳафта мунтазам ҳужумларни амалга» ошириш имкониятга эга, деди Италиянинг Флоренция шаҳридаги Европа университети институтининг экстремистик ҳаракатлар бўйича мутахассиси Тор Хамминг.\n4 апрель куни «Ислом давлати» Суриянинг Хомс шаҳридаги жангариларининг суратини Телеграм тармоғига жойлаштирган. (Файл)\nЭкстремистлар Боғуз қишлоғида ўзига тегишли сўнгги кичик ҳудудни бой берган бўлса ҳам, Суриянинг катта саҳроси ва мамлакатнинг бошқа яширин жойларида ўз таъсирини сақлаб қолган.\nШу билан бирга, улар ўз сафларини қайта тиклаш мақсадида Афғонистон, Покистон ва Ҳиндистонга кўз тикишган.\nБирлашган Миллатлар Ташкилотининг хабарига кўра, Афғонистонда ИДнинг 2500 дан 4000 тагача жангарилари бор.\nЯнги Америка хавфсизлиги маркази таҳлилчиси Николас Херас ИД ҳамон сезиларли даражада «маҳаллий қўллаб-қувватлов тармоғига» эга эканлигини айтиб огоҳлантирган.\n«ИДнинг қайта тикланиш режасининг катта қисми шарқий Сурия ва ғарбий Ироқдаги маҳаллий қабилалар билан мустаҳкам алоқаларга эга эканига асосланади», деди у.\nРежим ҳам, АҚШ қўллаб-қувватлаган кучлар ҳам ИДнинг яширин гуруҳларини қўлга туширишга ҳаракат қилаётган вақтда шимоли-шарқий Сурияда курдлар яна бир катта муаммога дуч келмоқда.\nМинглаб экстремист жангарилар, жумладан юзлаб хорижликлар курдлар етакчилигидаги қамоқхоналарига жойлаштирилган, уларнинг яқинлари эса легерларда азоб чекмоқдалар.\nУларнинг сони экстремистларни суд қилиш ниятида бўлган ярим мухтор курд маъмурияти учун жиддий бош оғриққа айланган.\nИД жангарилари 2014 йилдан бери одамларни бошидан жудо қилиш, оммавий қирғинларни амалга ошириш, зўравонлик, одам ўғирлаш ва этник тозалаш олиб боришда айбланган.\nУларни, шунингдек никоҳсиз жинсий алоқа қилган аёлларни тошбўрон қилишда ва бесоқолбозлик билан шуғулланганларни баланд бинолар томидан ташлашда ҳам айблашган.\nТаҳлилчиларнинг сўзларига кўра, аксар экстремистлар қўлга олинган бўлса-да, улар ҳали ҳам хавфли ҳисобланади.\n«Бу қамоқхоналар радикаллашув учун ривожланиш замини бўлиб хизмат қилмоқда», дейилади Суфан марказининг 12 апрель кунги баёнотида.\n«Шу билан бирга, ИД режалаштирган қамоқдан қочиш ҳаракатлари хавфи ҳам катта», дейилади хавфсизлик таҳлилларига асосланган ташкилот баёнотида.\nХаммингнинг сўзларига кўра, «Сурияда ҳам, Ироқда ҳам бу қадар кўп сонли маҳбусларни бошқариш учун ресурлар ва сиёсий барқарорлик етишмайди».\nҒарб давлатларининг кўпчилиги ўз фуқароларини қайтариб олишдан бош тортганидан сўнг, курд расмийлари халқаро ҳамжамиятдан юқори хавфсизлик даражасига эга қамоқхоналар яратиш ва уларни қўриқлашни йўлга қўйишда ёрдам сўрамоқда.\nШунга қарамай, бир қатор давлатлар юзлаб фуқароларни ўз ватанларига қайтариб олиб келганлар.\nКурд кучлари чоршанба (29 май) куни Сурия шимоли-шарқида ИДга алоқадор 148 дан ортиқ ўзбек аёли ва ёш болани Ўзбекистонлик дипломатларга топширдилар, яна 300 дан ортиқ ўзбекистонликни ўз ватанига юбориш режалаштирилмоқда, деб хабар берган расмийлар.\n10 май куни эса Қозоғистон аксари ёш болалардан иборат 231 фуқаросини Суриядан олиб чиқиб кеган. Улар Сурияга ўз хоҳиши билан борган ёки мажбуран олиб кетилганлардир.\nХудди шундай қутқарув операцияси январь ойида ҳам ўтказилган бўлиб, унда 47 нафар Қозоғистон фуқароси ватанига қайтган, кейинчалик эса улар экстремизм билан боғлиқ жиноятларда айбланиб ҳибсга олинган.\nШу билан бирга, Суриялик курдлар қочқинлар лагерлари борасида ҳам ёрдам сўрамоқда, бундай лагерларда ИДга қарши жанглар сабабли қочган бир неча ўн минглаб одам жойлашган.\nЛагерларда 12 минг хорижлик, жумладан, 4000 та аёл ва 8000 та ёш бола назорат остида қолмоқда.\nУшбу масканларнинг энг йириги бўлган Ал-Ҳолдаги одамлар сони 73000 дан ошган, уларнинг кескин кўпайиб бориши натижасида шароитлар янада оғирлашмоқда.\nХалқаро қутқарув қўмитаси лагердаги болалар орасида тўйиб овқатланмаслик, зотилжамга чалиниш ва сувсизланиш билан боғлиқ жиддий ҳолатлар ҳақида хабар берган.\nБирлашган Миллатлар Ташкилотининг хабар беришича, 5 ёшгача бўлган 211 нафар ёш бола Ал-Ҳолга бораётганида ёки у ерга етиб келганидан кўп ўтмай ҳаётдан кўз юмган.\nСуфан марказининг огоҳлантиришича, мазкур гуманитар инқироз ташкилот сафига одам ёллашда қўл келиши мумкин.\n«Жангарилар ташкилотни ёшартириш мақсадида бу масканлардаги қийинчиликлардан фойдаланиб қолишга уринмоқдалар», деди у.\nЭҳтимолий жангариларнинг зурриётлари ҳақида сўз юритар экан, суриялик курдларнинг ташқи ишлар бўйича вакили Абдул Карим Умар шундай деди: «Агар бу болалар ўз юртларига қайтарилмас, қайта тарбияланиб, жамиятга мослаштирилмас экан, улар келажакда террорчиларга айланади.»


Клопп “Ливерпуль”да зўр ҳимоячи пайдо бўлганини ошкор қилди\n29 октябрь, 2020, 11:55\nВан Дейкнинг жароҳати янги юлдузни кашф қилди\n“Ливерпуль” бош мураббийи Юрген Клопп жамоанинг жароҳатланган марказий ҳимоячилари Виржил ван Дейк, Жоэль Матип ва Фабиньонинг ўрнини боса оладиган зўр футболчилар бор эканини таъкидлади.\n- Рис Уильямс зўр ўйнаяпти. У жуда истеъдодли футболчи сифатида Англия ёшлар терма жамоасида ҳам муҳим аҳамиятга эга.19 ёшли ҳимоячи Чемпионлар лигасида иккита учрашувда ғалаба қозонишимизга ҳам муносиб ҳисса қўшди.\nРисдан ташқари яна иккита ёш футболчимиз бор. Нэт Филиппс ва Билли Куметио ҳам ўзини кўрсатишга тайёр. Билли асосий таркиб машғулотларига қўшилди. Биз ёш ва тажрибасиз футболчиларга имкон берамиз. Вазият шуни тақозо этмоқда, - деди Юрген Клопп.\nСалоҳ эртага "Аталанта"га қарши ўйинда иштирок эта оладими?\nКлопп Фирминонинг "Ливерпуль" учун нақадар муҳим футболчи эканини айтди


ИнтерФУТБОЛ :: Италия «А» серияси: Евромавсум сарҳисоби\nИталия «А» серияси: Евромавсум сарҳисоби\nИталия футболи учун навбатдаги евромавсум мазмунли ва ранг-баранг тарзда ўтди. Айрим ўйинлардан сўнг «Кальчо»даги инқироз ҳақида гапирилган бўлса, бошқалари аввалги шонли давр қайтаётганига ишора қилди.\nИталия жорий мавсум 17,333 коэффициент тўплаб, бу борада фақатгина Испания ва Англиядан ортда қолди. Ўсиш яққол кўринмоқда: итальянлар ўтган мавсум 14,250, ундан олдингисида эса бор-йўғи 11,500 балл йиғишганди.\nТўғри, 2014|2015 йиллар мавсумидаги кўрсаткич (19,000) такрорланмади, аммо ўша натижани истисно тариқасида қабул қилиш даркор.\nҲаттоки, «Интер»га Чемпионлар Лигаси бош совринини ҳадя этган 2009|2010 йиллар мавсумида ҳам «А» серия камроқ (15,428) балл тўплаганди.\nИталия сўнгги беш йил мобайнида эркин жадвалнинг учинчи поғонасига мустаҳкам ўрнашиб, Германияни ортда қолдирди. Етакчилар бешлиги қуйидагича кўринишга эга: Испания - 106,426, Англия - 79,605, Италия - 76,249, Германия - 71,427, Франция - 56,415.\nЯна бир диққатга молик ҳолат: эндиликда Италия шарафини ҳимоя қилиш юки фақатгина «Ювентус» зиммасига юклатилмайди. Туринликлар 2012|2013 йиллар мавсумидан буён Европада итальян клублари орасида ҳаммадан кўп очко тўплашганди.\nБу сафар анъана бузилди - энг катта коэффициент «Рома»га насиб қилди. «А» серия ҳамон «бир жамоа чемпионати» мақомини йўқотгани йўқ, бироқ «Ювентус» гегемонияси бошқаларнинг кучсизлиги сабабли эмас, балки «Кекса синьора»нинг кучи ва барқарорлиги эвазига давом этмоқда.\nЎз навбатида, Италиянинг бошқа топ-клублари ҳам қитъа даражасида юқори ўринларга даъвогарлик қилишлари мумкинлигини исботлашди. Бугунги фотожамланма «А» серия вакилларининг жорий евромавсумдаги иштироки таҳлилига бағишланади.\nЯкуний манзил: ЕЧЛ 1|4 финали\nКўрсаткич: +5+3-2, 14-13\nЭнг яхши ўйин: «Тоттенхэм» (сафарда) - 2:1\nЭнг муваффақиятсиз ўйин: «Реал» (уйда) - 0:3\nАсосий фигура: Жоржо Кьеллини. Лондондаги ўйиннинг сўнгги дақиқалари қаҳрамон ва «Реал»дан қабул қилинган мағлубиятли учрашув антиқаҳрамони.\nҲал қилувчи вазият: Мадриддаги баҳсда белгиланган пенальти кенг миқёсдаги шов-шув ва Жанлуижи Буффоннинг ажойиб иборасига замин яратди.\nЎзига хос ҳолат: Жанлуижи Буффон яна Чемпионлар Лигаси бош совринидан қуруқ қолди.\nБаҳо: 6,5 (шу ва кейинги ўринларда 10 балли тизим баҳоланган)\nЯкуний манзил: ЕЧЛ ярим финали\nКўрсаткич: +6+2-4, 21-19\nЭнг яхши ўйин: «Барселона» (уйда) - 3:0\nЭнг муваффақиятсиз ўйин: «Ливерпуль» (сафарда) - 2:5\nАсосий фигура: Эдин Жеко. ЕЧЛ «плей-офф» баҳсларининг қаторасига бешта ўйинида гол урди.\nҲал қилувчи вазият: чорак финал ўйинларига қуръа ташлаш маросимида Тотти «Барселона» ёзувли қоғозни очди.\nЎзига хос ҳолат: римликлар ўз майдонларида ўтказилган 6та ўйиннинг 5тасида ғалаба қозонишди. Ваҳоланки, Италия «А» серияси учрашувларида «Рома» кўпинча «Олимпико»да ютқазаётганди.\nЯкуний манзил: ЕЧЛ гуруҳ босқичи, ЕЛ 1|16 финали\nКўрсаткич: +5+0-5, 18-14\nЭнг яхши ўйин: «Шахтёр» (уйда) - 3:0. Шунингдек, «Манчестер Сити» билан Неаполда ўтказилган ўйиннинг биринчи бўлими ҳам чиройли чиққанди.\nЭнг муваффақиятсиз ўйин: «Лейпциг» (уйда) - 1:3\nАсосий фигура: Маурицио Сарри. Жорий мавсум юқори мақсадларни кўзлади.\nҲал қилувчи вазият: Харьковда ўтказилган «Шах-тёр»га қарши баҳсда Диавара, Зелински ҳамда Милик бошланғич таркибга киритилдилар.\nЎзига хос ҳолат: «Наполи» мусобақани тарк этиши аниқ бўлганига қарамай, сўнгги палада «Шахтёр» ва «Лейпциг» устидан ишончли ғалабага эришди.\nЯкуний манзил: ЕЛ 1|16 финали\nКўрсаткич: +4+3-1, 17-8\nЭнг яхши ўйин: «Эвертон» (сафарда) - 5:1\nЭнг муваффақиятсиз ўйин: «Аполлон» (сафарда) - 1:1, танлов шартли.\nАсосий фигура: Брайан Кристанте. «Эвертон»га қарши кечган икки ўйинда учта гол урди.\nҲал қилувчи вазият: «Боруссия»га билан ўтказилган ҳар икки учрашувнинг сўнгги дақиқалари.\nЎзига хос ҳолат: жамоа Европа Лигаси ўйинларини Бергамода эмас (стадион УЕФА талабларига жавоб беролмади), балки «Сассуоло»нинг уй аренаси - «Режо-Эмилия»да ўтказди.\nЯкуний манзил: ЕЛ 1|4 финали\nКўрсаткич: +7+2-3, 26-17\nЭнг яхши ўйин: «Стяуа» (уйда) - 5:1\nЭнг муваффақиятсиз ўйин: «Зальцбург» (сафарда) - 1:4\nАсосий фигура: Чиро Иммобиле. 9та ўйинда 8та гол урди (яна кўплаб имкониятларни кўкка совурди!).\nҲал қилувчи вазият: Зальцбургдаги ўйиннинг 72-дақиқасида Хайдаранинг томонидан урилган гол.\nЎзига хос ҳолат: Рим арғимчоғи - «Лацио» Италиянинг асосий умиди ҳисобланган, аммо бир ҳафта ичида бу мақомни «Рома»га топширди.\nЯкуний манзил: ЕЛ 1|8 финали\nКўрсаткич: +9+2-3, 30-9\nЭнг яхши ўйин: «Арсенал» (сафарда) - 1:3, қанчалик ғалати кўринса ҳам\nЭнг муваффақиятсиз ўйин: «Арсенал» (уйда) - 0:2\nАсосий фигура: Леонардо Бонуччи. Кўп ҳолларда қўпол хатоларга йўл қўйди.\nҲал қилувчи вазият: «Милан» Лондонда 1:0 ҳисобида олдинда бораётган паллада белгиланган пенлаьти.\nЎзига хос ҳолат: томошабинлар ташрифи. «Крайова» (65 763) ҳамда «Шкендия» (40 613) қарши уй учрашувларида ишқибозлар янги «Милан»ни кўришга ошиқишди.